title: Itsekriminointisuoja

text: Suomessa itsekriminointisuoja on Euroopan unioniin liittymisen jälkeen saanut enemmän jalansijaa, sillä kansainvälisen oikeuden päätöksillä on ollut enemmän merkitystä. Suomessa korkein oikeus purki Kari Uotia koskevan 17.4.2009 annetun tuomion sen jälkeen, kun Euroopan ihmisoikeustuomioistuin oli antanut ratkaisun tapauksessa Marttinen vs. Suomi. Päätöksen mukaan itsekriminointisuojan perusteella Uotia ei voitu velvoittaa oikeudenkäynnissä kertomaan asioita, joiden ilmitulo olisi heikentänyt hänen puolustustaan toisessa, samanaikaisessa oikeudenkäynnissä.


title: Itsekriminointisuoja

text: Suomessa on tehty lakiesitys itsekriminointisuojan murtamisesta. Lakiesityksessä rikoksen tunnustaminen voi lieventää rangaistusta, joten itsekriminoinnista kieltäytyvää rangaistaan suuremmalla rangaistuksella.


Glyseraldehydi-3-fosfaattidehydrogenaasi on entsyymi, joka katalysoi glykolyysin kuudennessa vaiheessa tapahtuvaa glyseraldehydi-3-fosfaatin muuttamista 1,3-bisfosfoglyseraatiksi.. Glykolyysin lisäksi entsyymillä on havaittu olevan rooli myös transkription aktivoinnissa ja apoptoosin laukaisemisessa.


title: Glyseraldehydi-3-fosfaattidehydrogenaasi

text: Glyseryyli-3-fosfaattidehydrogenaasi katalysoi glykolyysissä glyseraldehydi-3-fosfaatin muutamista 1,3-bisfosfoglyseraatiksi. Katalyysi on kolmivaiheinen. Ensimmäisessä vaiheessa koentsyyminä toimiva NAD-molekyyli kiinnittyy entsyymiin, minkä jälkeen substraattina oleva glyseraldehydi-3-fosfaatti muodostaa entsyymin aktiivisessa kohdassa kysteiinin sulfhydryyliryhmän kanssa tiohemiasetaalivälituotteen. Toisessa vaiheessa vetyatomi ja kaksi elektronia siirtyy NAD:lle, jolloin se pelkistyy NADH:ksi. Saman aikaisesti tioasetaaliryhmän happiatomi luovuttaa protonin, jolloin syntyy hyvin korkeaenerginen tioesteri. Kolmannessa vaiheessa tioesteri reagoi fosfaatti-ionin kanssa, jolloin syntyy 1,3-bisfosfoglyseraatti. Tällöin vapautuu myös NADH.


text: Arseenimyrkytyksessä arsenaatti-ionit estävät 1,3-bisfosfoglyseraatin muodostumisen. Arsenaatti-ioni liittyy glyseraldehydi-3-fosfaattidehydrogenaasiin kiinnittyneeseen glyseraldehydi-3-fosfaattiin ja estää näin fosfaatti-ionin liittymisen. Näin muodostunut yhdiste hydrolysoituu 3-fosfoglyseraatiksi. Tällöin ei muodostu solun energiantuotannolle tärkeitä yhdisteitä kuten NADH:ta ja ATP:tä, jota muodostuisi glykolyysin seuraavassa vaiheessa, kun 1,3-bisfosfoglyseraatti muunnetaan 3-fosfoglyseraatiksi.


text: Glyseryyli-3-fosfaattidehydrogenaasi toimii, eliöstä riippuen, parhaiten silloin, kun lämpötila on 25–64 °C ja pH on 7–10. Entsyymin aktivaattoreina toimivat muun muassa natrium-, kalium- ja ammoniumionit. Entsyymin inhibiittoreita ovat muun muassa 2,3-bisfosfoglyseraatti, ATP sekä muutamat metalli-ionit, kuten kadmiumim, kuparin ja elohopean ionit.


title: Jacek Zieliński

text: Jacek Zieliński (s. 22. maaliskuuta 1961) on puolalainen jalkapallovalmentaja ja entinen keskikenttäpelaaja. Huhtikuusta 2015 lähtien hän on toiminut KS Cracovian päävalmentajana.


title: Jacek Zieliński

text: Zieliński aloitti peliuransa synnyinkaupungissaan Siarka Tarnobrzegin seurassa 1976. Hän nousi seuran kapteeniksi jo seuraavana vuonna ja edusti seuraa kapteenin vielä kaksi kautta. Hän pelasi 1980-84 neljän vuoden ajan Gwardia Varsovassa palaten sitten Stiarkaan, jota hän edusti yhdeksän kauden ajan. 1993 hän pelasi lyhyen aikaa Stal Stalowa Wolassa, jossa lopetti uransa 32-vuotiaana.


title: Jacek Zieliński

text: Valmennusuransa Zieliński aloitti vuonna 1995 Stiarka Tarnobrzegin kakkosjoukkueen valmentajana. Valmennettuaan pari vuotta Alit Ozarówia hänestä tuli 1998 Stiarkan päävalmentaja. Tämän jälkeen hän toimi lyhyitä jaksoja puolalaisten pääsarjaseurojen valmentajana. Vuonna 2002 hän siirtyi Górnik Łęcznan päävalmentajaksi ja nosti seuran debyyttikautensa päätteeksi pääsarjaan nousukarsintojen kautta. Hän toimi seuran valmentajana kauden 2004/05 loppuun saakka johdattaen seuran pääsarjassa seitsemänneksi.


title: Jacek Zieliński

text: 2005 Zieliński siirtyi Odra Wodzisławin peräsimeen ja seuraavana kesänä Dyskobolia Grodzisk Wielkopolskin päävalmentajaksi. Hän johdatti seuran Puolan cupin ja liigacupin mestariksi vuonna 2007. Kesällä 2008 seura fuusioitui Polonia Varsovan kanssa ja Zielińskistä tuli pääsarjapaikan ottaneen Polonian päävalmentaja. Seura sijoittui kauden päätteeksi neljänneksi.


title: Jacek Zieliński

text: Kesäkuussa 2009 Zieliński siirtyi KKS Lech Poznańin päävalmentajaksi. Debyyttikausi oli menestyksekäs ja Lech Poznań juhli kauden jälkeen Puolan mestaruutta 17 vuoden tauon jälkeen. Kaudella 2010/11 Lechin otteet Ekstraklasassa olivat vaisuja, mutta Eurooppa-liigassa johdatti Zieliński joukkueensa 3–3 tasapeliin Juventusta vastaan ja 2–0 voittoon Red Bull Salzburgista. Tästä huolimatta hän sai potkut tehtävistään marraskuun alussa 2010.


title: Jacek Zieliński

text: Maaliskuussa 2011 Zieliński palasi Polonia Varsovan päävalmentajaksi. Hän johdatti Polonian kauden päätteeksi seitsemänneksi. Kaudella 2011/12 Polonia taisteli tosissaan europaikoista Ekstraklasassa. Viidentenä liigassa majaillut seura hävisi maaliskuussa neljäntenä olevalle Korona Kielcelle, mikä johti Zielińskin yllätyspotkuihin.


title: Jacek Zieliński

text: Syyskuussa 2012 Zielińskistä tuli Ruch Chorzówin päävalmentaja. Joukkue jäi Zielińskin johdolla Ekstraklasassa sijalle 15. Kausi 2013/14 alkoi Ruchilta myös kehnosti ja lopulta 0-6 tappio Jagiellonia Białystokille johti Zielińskin potkuihin syyskuussa 2013.


title: Jacek Zieliński

text: Huhtikuussa 2015 Zieliński palasi valmennustehtäviin KS Cracovian peräsimessä. Hänen johdollaan seura säilytti paikkansa Ekstraklasassa voitettuaan alemman pudotussarjan ja ollen lopulta sarjan yhdeksäs. Hän on naimisissa Marian kanssa ja heillä on kaksi poikansa: Maciej ja Tomasz.


title: Carole Smitherman

text: Carole Catlin Smitherman (s. 1952) on yhdysvaltalainen poliitikko. Hän oli Alabaman Birminghamin väliaikainen pormestari vuonna 2009, kun edellinen pormestari Larry Langford tuomittiin oikeudessa useista lahjontaan liittyneistä rikoksista ja erotettiin virastaan kesken kauden. Sitä ennen hän oli ollut Birminghamin kaupunginvaltuuston puheenjohtaja.


title: Linja 13 (Pariisin metro)

text: Paris Métro Ligne 13 (linja 13) on yksi kuudestatoista Pariisin metron linjasta. Linja liittää Saint-Denisin ja Gennevilliersin pohjoisessa etelään Châtilloniin. Linja on Pariisin metrolinjoista pisin, 24,3 km pitkä, ja siinä on 32 asemaa. Keskimääräinen kahden aseman välimatka on 776 m. Linja jakautuu pohjoisessa kahteen haaraan, joista toinen johtaa Saint-Denisiin, toinen Gennevilliersiin. Linjan 13 kalustona on 5-vaunuisia MF 77-runkoja.


title: Linja 13 (Pariisin metro)

text: Linja 13 on linjan 12 ohella ainoat linjat, joiden vanhimmat osat rakensi Nord-Sud-yhtiö. Linjaan liitettiin entinen linja 14 (ei nykypäivän linja 14) 1970-luvulla. Luoteinen haara:


title: Linja 13 (Pariisin metro)

text: Pohjoinen haara:


title: Linja 13 (Pariisin metro)

text: Haarat yhdistyvät.Linja 13 kulkee seuraavien nähtävyyksien läheltä:


title: Saros-jakso

text: Saros-jakso on 18 vuotta, 11 vuorokautta ja 8 tuntia kestävä jakso, jonka kuluttua auringon- ja kuunpimennykset toistuvat suunnilleen samankaltaisina ja samassa järjestyksessä. Yhden tällaisen jakson kuluttua pimennyksestä Aurinko, Maa ja Kuu ovat toisiinsa nähden sikäli samassa asennossa, jolloin edellisen pimennyksen tapahtumapaikasta tietty matka länteen tapahtuu toinen samankaltainen pimennys. Yhden Saros-jakson välein tapahtuvien pimennysten muodostamaa sarjaa sanotaan Saros-sarjaksi.


title: Saros-jakso

text: Kaldealaiset tähtitieteilijät tunsivat Saros-jakson jo Uus-Babylonian valtakunnan aikana noin 600 eaa. Myöhemmin vanhalla ajalla sen mainitsivat muun muassa Hipparkhos, Plinius vanhempi teoksessaan "Naturalis historia" (II.10[56]) sekä Ptolemaios teoksessaan "Almagest", joskin toisilla nimillä. Jakson nimi johtuu sumerilais-babylonialaisesta mittayksikön nimestä "sar", jota käytettiin myös lukusanana merkitsemään lukua 3 600. Termiä saros-jakso käytti pimennysjaksosta ensimmäisenä Edmond Halley vuonna 1691, ja se perustui 1000-luvulla laadittuun bysanttilaiseen sanakirjaan, "Sudaan". Nimi on säilynyt, vaikka jo Guillaume Le Gentil huomautti vuonna 1756, että se perustui itse asiassa väärinkäsitykseen.


title: Saros-jakso

text: Saros-jakson osoitin oli mukana Antikytheran koneessa, joka valmistettiin noin 150–100 eaa.


title: Saros-jakso

text: Saros-jakso, joka kestää 18 vuotta 11 vuorokautta ja 8 tuntia eli 6 585,413 vuorokautta, on hyvin käyttökelpoinen lähes yhtäläisten pimennysten ennustamiseen. Se liittyy läheisesti kolmeen Kuun liikkeen jaksoon, jotka ovat seuraavat:Auringonpimennys tapahtuu, jos Kuu on riittävän tarkoin Maan ja Auringon välissä, kuun pimennys taas, jos Maa on Auringon ja Kuun välissä. Auringonpimennys voi tapahtua vain uudenkuun, kuunpimennys taas vain täydenkuun aikana, ja sekä kahden uudenkuun tai kahden täydenkuun välinen aika on synodinen kuukausi, 29,531 vrk. Jos Kuun radan taso olisi tarkalleen sama kuin Maan radan, pimennykset tapahtuisivat joka kuukausi. Kuun rata on kuitenkin hieman kallellaan Maan ratatasoon nähden, ja sen vuoksi useimmiten uudenkuun aikanakin Kuun varjo osuu hieman Maan ulkopuolelle ja vastaavasti täydenkuun aikana Maan varjo hieman Kuun ulkopuolelle. Yhden drakoniittisen kuukauden, 27,212 vuorokauden kuluessa Kuu siirtyy Maan ratatason toiselta puolelta toiselle ja palaa takaisin. Näitä siirtymisiä ratatason toiselta puolelta toiselle sanotaan nousevaksi ja laskevaksi solmuksi. Koska Kuun ratatason kaltevuussuuntakin vaihtelee, tämä ei kuitenkaan ole yhtä pitkä kuin "sideerinen kuukausi", jonka kuluttua Kuu on samalla puolella Maata kiintotähtiin nähden. Pimennykset tapahtuvat siis vain, jos täysi- tai uusikuu sattuu samanaikaisesti kuin Kuu on nousevassa tai laskevassa solmussa.


title: Saros-jakso

text: Lisäksi Kuun rata on elliptinen, mutta sen isoakselin suunta myös kääntyy. Tämän vuoksi myöskään anomalistinen kuukausi eli kahden perigeumin välinen aika ei ole yhtä pitkä kuin sideerinen kuukausi. Kaksi pimennystä on kuitenkin yhtä pitkiä ja samanluontoisia (täydellisiä, osittaisia tai rengasmaisia) vain, jos Kuu on niiden sattuessa samalla etäisyydellä maasta.


title: Saros-jakso

text: Voidaan laskea, että 223 synodista kuukautta on käytännöllisesti katsoen yhtä pitkä kuin 242 drakonista kuukautta, ja joskin vähemmän tarkasti, myös lähes yhtä pitkä kuin 239 anomalistista kuukautta. Tämän pituiseen aikaan eli yhteen Saros-jaksoon sisältyy siis likipitäen kokonaisluvulla ilmaistava määrä sekä synodisia, drakonisia että anomalistisia kuukausia, joten Maa, Aurinko ja Kuu ovat toisiinsa nähden lähes samassa asennossa: Kuu on samassa vaiheessa, samassa kohdassa ratansa solmukohtiin nähden ja samalla etäisyydellä Maasta. Niinpä jos tietyllä hetkellä sattuu Auringon tai Kuun pimennys, yhden Saros-jakson kuluttua sattuu toinen samanlaatuinen pimennys. Suhteessa kiintotähtiin Kuu ei tällöin kuitenkaan ole samassa kohdassa rataansa.


title: Saros-jakso

text: Saros-jakso ei kuitenkaan ole tasaluku vuorokausia. Niinpä Saros-jakson kuluttua toistuvat pimennykset eivät tapahdu samaan aikaan vuorokaudesta vaan noin 8 tuntia myöhemmin. Auringonpimennysten osalta tämä merkitsee, että uusi pimennys sattuu kohdassa, joka on noin 120 pituusastetta länteen yhtä Saros-jaksoa aikaisemmin sattuneen pimennyksen tapahtumapaikasta. Koska auringonpimennys näkyy vain pienellä osalla maapalloa, pimennys ei tällöin näy samalla paikkakunnalla kuin edellisellä jaksolla. Kuunpimennyksen näkyvyysalue sen sijaan käsittää puolet Maan pinnasta, joten kahdella peräkkäisellä Saros-jaksolla vastaavat pimennykset näkyvät osittain samoillakin alueilla. Kolmen Saros-jakson eli noin 54 vuoden ja yhden kuukauden kuluttua sen sijaan pimennykset sattuvat likipitäen samoille pituuspiireille. Tästä kolme Saros-jaksoa käsittävästä ajanjaksosta käytetään nimitystä ekseligmos, joka johtuu pyörän pyörimistä tarkoittavasta kreikan kielen sanasta.


title: Saros-jakso

text: Saros-jakso perustuu siis siihen, että 223 synodista kuukautta on likipitäen yhtä pitkä kuin 242 drakoniittista tai 239 anomalistista kuukautta. Koska näin kuitenkin on vain likipitäen, kaksi ajallisesti yhden Saros-jakson päässä toisistaan sattuvaa pimennystä poikkeavat hieman toisistaan. Erityisesti paikka, jossa Kuu ja Aurinko ovat konjunktiossa, on yhden jakson kuluttua noin 0,5° lännempänä kuin edellisellä kerralla. Yhden Saros-jakson päässä toisistaan sattuvat pimennykset muodostavat Saros-sarjan, joka kestää noin 1 200–1 600 vuotta. Tätä pidemmän ajan kuluttua pimennykset eivät enää satu samassa vaiheessa Saros-jaksoa.


title: Saros-jakso

text: Jokainen Saros-sarja alkaa osittaisella pimennyksellä, ja aina yhden Saros-jakson kuluttua Kuu on siirtynyt joko hieman pohjoisemmaksi (laskevassa solmussa) tai etelämmäksi (nousevassa solmussa). Tämän vuoksi Saros-sarjan avulla ei voida laskea mielivaltaisen kaukaisessa menneisyydessä tai tulevaisuudessa sattuvia pimennyksiä.


title: Saros-jakso

text: Saros-sarjoista käytetään järjestysnumeroita, joka perustuvat siihen, ovatko kyseessä auringon- vai kuunpimennykset ja tapahtuvatko ne Kuun radan laskevassa vai nousevassa solmussa. Parittomia käytetään nousevassa solmussa, parillisia laskevassa solmussa tapahtuville auringonpimennyksille. Kuunpimennysten osalta käytäntö on päinvastainen. Jokainen tällainen sarja alkaa ja päättyy joskus. Vuonna 2003 oli meneillään 39 auringonpimennysten muodostamaa sarjaa, joiden numerot olivat välillä 117–155, kun taas kuunpimennysten muodostamia sarjoja oli meneillään 41. Toisin sanoen yhden Saros-jakson kuluessa sattuu 39 auringon- ja 41 kuunpimennystä.


title: Saros-jakso

text: Tämä sarja käsittää kaikkiaan 72 kuunpimennystä. Sarja alkoi vuonna 1427 osittaisella puolivarjopimennyksellä, jossa Maan puolivarjon eteläreuna kosketti Kuuta sen ollessa lähellä laskevaa solmua. Tämän jälkeen varjo siirtyi kerta kerralta pohjoisemmaksi, kunnes vuonna 1950 tässä sarjassa tapahtui ensimmäinen täydellinen kuunpimennys. Tämän jälkeen seuraavien 252 vuoden aikana sattuu yhden Saros-jakson välein joukko täydellisiä kuunpimennyksiä. Vuonna 2220 on kyseessä jälleen osittainen pimennys, ja sarjan viimeinen osittainen pimennys sattuu vuonna 2707. Saros-sarja 131 kestää siis kaikkiaan 1 280 vuotta.


title: Chicago Cubs

text: Chicago Cubs on Major League Baseball -joukkue Chicagosta. Seura perustettiin vuonna 1870 nimellä Chicago White Stockings. Cubs on voittanut kolme World Series -mestaruutta, vuosina 1907, 1908 ja 2016.


title: Chicago Cubs

text: Joukkue pelaa National Leaguen Keskisessä divisioonassa ja pelaa kotiottelunsa Wrigley Field -stadionilla, joka on ollut joukkueen kotistadion vuodesta 1916. Cubs on Chicagon toinen Major League Baseball -joukkue, toinen on American Leaguessa pelaava Chicago White Sox.


title: Chicago Cubs

text: Cubs on toinen jäljellä olevista National Leaguen perustajajäsenistä, joka on edelleen olemassa, ja ainoa joka jatkaa toimintaansa samalla paikkakunnalla. Toinen on Atlanta Braves, mutta se aloitti Bostonissa, josta Milwaukeen kautta siirtyi nykyiseen kotikaupunkiinsa. Muut kuusi perustajaseuraa erosivat liigasta erinäisistä syistä jo muutaman ensimmäisen vuoden kuluessa. National League aloitti toimintansa kaudella 1876, jolloin Chicago myös voitti mestaruuden.


title: Chicago Cubs

text: Cubs voitti National Leaguen mestaruuden vuonna 1906, mutta hävisi World Series -loppuottelun otteluvoitoin 2–4 paikallisvastustaja Chicago White Soxille. Seuraavana kahtena vuotena Cubs onnistui voittamaan National Leaguen lisäksi myös World Seriesin. Vuonna 1907 se voitti loppuottelussa Detroit Tigersin voitoin 4–0 ja vuonna 1908 Tigersin 4–1. Seuraavan National Leaguen mestaruutensa Cubs voitti vuonna 1910, mutta tällöin Philadelphia Athletics oli World Series -loppuottelussa vahvempi otteluvoitoin 4–1. Seuraava National League -mestaruus tuli vuonna 1918, mutta tällöin Boston Red Sox voitti World Seriesin voitoin 4–2.


title: Chicago Cubs

text: Kolmannen World Series -mestaruutensa Cubs saavutti vuonna 2016, jolloin se onnistui voittamaan Cleveland Indiansin voitoin 4–3 ehdittyään olla jo 1–3-tappiolla. Ratkaiseva seitsemäs ottelu ratkesi lukemin 8–7 kymmenennessä, ylimääräisessä vuoroparissa.


title: Chicago Cubs

text: Cubsin toisen ja kolmannen World Series -mestaruuden välillä kului aikaa 108 vuotta. Mikään muu Pohjois-Amerikan neljän suuren ammattilaissarjan (NFL, MLB, NHL ja NBA) joukkueista ei ole ollut näin pitkään ilman mestaruutta.


title: Pohjois-Amerikan jälkiarkaaiset kulttuurit

text: Jälkiarkaainen jakso Pohjois-Amerikan intiaanien historiassa on se kausi, jolloin maanviljely synnytti suuria yhdyskuntia varsinkin lounaaseen ja kaakkoon. Jälkiarkaaisen jakson katsotaan monesti alkavan noin 1000 eaa. Itäisen metsämaan kummunrakentajat ja lounaisalueen pueblokulttuuri olivat kehittyneitä jälkiarkaaisia kulttuureja ajan Pohjois-Amerikan intiaanikulttuureiksi. Mississippin laaksoon ja sen sivuhaaroihin keskittynyt kummunrakentajien kulttuuri luhistui 1400-luvulla ja monet pueblot autioituivat. Tämä saattoi liittyä ilmastonmuutokseen vuoden 1300–1400 jaa tienoilla. Tällöin keskiajan lämpökausi päättyi ja pieni jääkausi alkoi, mikä kuivatti monin paikoin ilmastoa.


text: Mississippin laakson arkeologisten kulttuurivaiheiden nimitykset eri alueilla, muun muassa Mississippin alajuoksulla,


text:
Preerialla oli asutusta jo varhain paleointiaanien ajalla. Sitten tuhansia vuosia kestäneellä arkaaisella kaudella alueella asui joitain metsästäjä-keräilijäryhmiä. Nämä joutuivat syrjäytetyiksi, kun maanviljely saapui seudun jokilaaksoihin luultavasti pitkin Mississippi-Missouri-jokiverkostoa. Luultavasti itäisen metsämaan hautakumpouja tehneeseen Hopewellin perinne synnytti tänne noin 250–950 jaa vallinneen tasankojen metsämaan perinteen. Niinpä 3-4 ha suuruinen kylä, liittyen Kansas Cityn Hopewellin kulttuuriin elätti itsensä maissin viljelyllä. Etelämpänä oli Hopewellin toinen haara, Cooperin Hopewell.
Eräässä vaihteessa koko Keskilännen sen itäpuolella olevalle alueelle ulottui monia kansoja ja heimoja kattanut laaja kauppaverkosto. Esimerkiksi Kansasiin tuotiin Suurten järvien kuparia. Keramiikka levisi tännekin muualta. Esimerkiksi Missourijoen varrelle syntyi maanviljelyllä elävä kyläkulttuuri, joka kukoisti puita kasvavilla jokivarsilla. Myöhäinen tasankojen metsämaan kulttuuri jatkoi noin vuoteen 1100 jaa asti, Missiissippin Cahokiahan nousi noin 1050 jaa.


text: Mutta pohjoisilla tasangoilla jatkui läpi tasankojen metsämaan ajan ja sen jälkeenkin biisoninmetsästys ja keräily. Myöhäisen tasankojen metsämaan jakson ajalla tasngoille saapuivat lopulta jousi ja nuoli. Tasankojen metsämaan jakson jälkeen alkoi niin sanottu tasankojen kyläkulttuuri eli "Plains Village". Se pohjautui idässä temppelikumpuja tehneeseen Mississippin kulttuuriin. Maanviljely levisi "Prairie Peninsulaan" jossa kasvoi sekapreeriaa ja lehtimetsiä noin 800–900 jaa ja tasankoalueen pohjoisiasaan asti noin 1200 jaa. Jousi ja nuoli saapuivat tasangoille noin 200 jaa, Prairie Peninsulaan 600 jaa ja koillislle tsangoille 800 jaa.


text: Tasankojen kyläkulttuurin asutukset olivat suurempia ja järjestyneempiä kuin Hopewelliin pohjautuneet aiemmat asutukset. Ne olivat linnoitetuja ja kiinteitä, niissä oli runsaasti varastokuoppia ja talot olivat moniperheisiä yhteistaloja. Työkalujen ja keramiikan valikoima oli edellistä vaihtelevampaa.


text: Elämä pohjautui suuressa määrin maissiin ja muihin viljeltäviin kasveihin. Tasankojen kyläkulttuurin yhteiskunnat eivät liene olleet järjestyneitä valtiota läheneviä päällikkökuntia niin kuin jotkut suuret Mississippin keskukset olivat. Pohjois- ja Etelä-dakotaan syntyi "Middle Missouri" perinne. Keskitasangoilla vallitsi "keskitasankojen perinne" 100–1400 jaa. Kyläkulttuuri taantui ja väestö väheni 13. vuosisadalla vallinneen kuivuuden takia. Väki pakeni Mississippin alavirtaan. Tästä syntynyt uusi "coalescent tradition" levisi vuorollaan 1450–1680 tänne ja toi luultavasti tänne esim pawneet tai arikarat.


text: Noin 1200 preerialla oli suuri kuivuus, jonka takia alueen asutus keskittyi Mississippin-Missourin jokilaaksojen viljelykylliin. Noin 1400-1500 preerialla eli ihmisiä lähinnä viljelykseen sopivissa jokilaksoissa. Mutta noin vuonna 1400–1500 ilmasto muutti kuivan preerian runsasravinteista biisoniruohoa kasvavaksi biisonien paratiisiksi. Biisonit saattoivat syödä tätä lajia kuivanakin, sateen jälkeen biisoniruoho alkoi kasvaa nopeasti tiiviinä, lyhyenä ruohoisena mattona.


text: Biisoniruoho kestää hyvin eläinten laiduntamista. Biisoniruohon lisäksi preerialla kasvoi pohjoisa puhveliruohoa, gramaruohoa, lännen partaruohoa jne. Nämä kasvilajikkeet elättivät biisonilaumoja, joissa 25x50 mailin alalla saattoi olla 12 miljoonaa biisonia. Vuonna 1830 preerialla eli 60 miljoonaa biisonia jotka riittivät hyvin ravinnoksi alueen 50000 intiaanille. Biisonien ilmaantuminen suurilukuisina houkutteli maanviljelyintiaanit biisoninmetsästäjiksi 10–20 vuoden sisään. Toiset heimot jatkoivat silti maanviljelyä ainakin osan vuodesta kuten mandanit.


text: Valkoiset toivat Meksikoon hevosen, joka levisi villinä 1500-luvulta lähtien nykyisen New Mexicon osavaltion seuduilta pohjoiseen ja itään myös preerialle vuosina 1600–1770.


text: Hevosen ja valkoisten tulo aiheutti sen, että monia maanviljelijäheimoja heimoja mm siouxit jja arikaratsiirtyi idästä ja etelästä Suurille tasangoille. Toiset heimot kuten pohjoisesta tulleet comanchet ja kiowat muuttuivat arkaaisista metsästäjä-keräilijöistä kierteleviksi biisonin metsästäjiksi.


text: Niinpä vuosina 1750–1850 preeriaintiaanien liikkuvaan elämäntapaan pohjautuva kulttuuri syntyi, levisi ja syveni, kun heimo toisensa jälkeen omaksui helpohkon alatuksena takaavan biisonin metsästyksen.


title: Roger Lloyd Pack

text: Roger Lloyd Pack (8. helmikuuta 1944 Lontoo, Englanti, Iso-Britannia – 15. tammikuuta 2014) oli englantilainen näyttelijä.


title: Roger Lloyd Pack

text: Hän näytteli Barty Kyyryä elokuvassa "Harry Potter ja liekehtivä pikari" ja esiintyi myös muun muassa tv-sarjoissa Dibleyn kirkkoherra ja Ukot.


title: Geraldine Somerville

text: Geraldine Margaret Agnew-Somerville (s. 19. toukokuuta 1967 County Meath, Irlanti) on irlantilaissyntyinen brittiläinen näyttelijä.


title: Geraldine Somerville

text: Hän on näytellyt Harry Potterin äitiä, Lily Potteria, "Harry Potter" -elokuvissa. Tunnetuimman roolinsa hän teki tv-sarjassa Fitz ratkaisee (Cracker, 1993-1996, Englanti) jossa hän esitti rikospoliisi Jane Penhaligonia. Tv-sarjassa Aristokraatit (Aristocrats, 1999, Englanti) Somerville esitti aatelisnaista Lady Emily Lennoxia. Vuonna 2013 hän näyttelee elokuvassa "Grace of Monaco".


title: Lee Leffingwell

text: Lee Leffingwell (s. 13. lokakuuta 1939 Austin, Texas) on yhdysvaltalainen demokraattipuolueen poliitikko. Hän toimi Austinin kaupungin pormestarina vuosina 2009–2015. Häntä seurasi Steve Adle.


title: Jackson Randy Rhoads

text: Jackson Randy Rhoads on nimikkosähkökitaramalli, joka oli alku perin teetetty Randy Rhoadsille. Nykyään kitaramallia valmistaa Jackson Guitars. Rhoadsin kitaran nimi oli "Concorde" ja nimikkomalli piti nimetä sen mukaan, mutta Rhoadsin kuoltua nimeksi tuli "Tribute". RR-mallinen kitara oli ensimmäinen valmistettu Jackson-kitara.


Kaikkien aikojen parhaat – Aattelepa ite on Jope Ruonansuun kahden CD:n kokoelma-albumi, joka julkaistiin 4. marraskuuta 2009. Kokoelma sisältää pääosin Ruonansuun tunnetuimpia ja 2000-luvun levytyksiä, mutta myös vähemmän tunnettuja sekä vanhempia kappaleita.


title: Vonda Ward

text: Vonda Ward on yhdysvaltalainen koripalloilija ja nyrkkeilijä.


title: Vonda Ward

text: Ward debytoi vuoden 2000 tammikuussa voittaen Faye Steffenin tyrmäyksellä ensimmäisessä erässä WIBA ja IBA - liittojen mestaruuden Ward voitti vuoden 2002 heinäkuussa Monica McGowanilta kymmeneräisessä kamppailussa.


title: Vonda Ward

text:
Ward puolusti mestaruutta Kathy Riversiä vastaan tyrmäten tämän kahdeksassa erässä.
Pitkään odotettu ottelu toteutui kun Ward puolusti WIBA liiton mestaruutta Ann Wolfea vastaan 8. toukokuuta 2004 järjestetyssä ottelussa. Ward hävisi ottelun ensimmäisen erän tyrmäyksellä.


title: Vonda Ward

text: Ward palasi kehään vuoden 2004 joulukuussa ja tyrmäsi paluuottelussa Marsha Valleyn.


title: Vonda Ward

text: Vuonna 2007 Ward kohtasi Martha Salazarin kolmannen kerran urallaan voittaen tämän kymmeneräisen kamppailun päätteeksi kahden tuomarin nähtyä Wardin voittavan ja yhden saatua ottelu tasan. Voiton myötä Ward voitti WIBAn väliaikaisen mestaruuden.


title: Vonda Ward

text: Viimeksi Ward on otellut vuoden 2008 helmikuussa. Kamppailussa Ward voitti Carlette Ewellin tuomariäänin kymmeneräisessä kamppailussa.


title: Leukopenia

text: Leukopenia tai leukosytopenia tarkoittaa valkosolujen vähäisyyttä veressä. Se kasvattaa infektioriskiä. Leukopeniaa aiheuttavat monet sairaudet, kuten aplastinen anemia, leukemia, malaria ja Feltyn oireyhtymä. Lääkkeitä, joiden sivuvaikutuksiin leukopenia lukeutuu, on lukuisia. Esimerkiksi useiden syöpien hoidossa käytettävä gemsitabiini voi johtaa luuydinsuppressioon, jonka yksi oire leukopenia on.


title: Nilkkain

text: Nilkkain eli damaski on asuste, jota puetaan sukan ja kengän päälle nilkkaan. Nilkkaimia on ennen käytetty esimerkiksi Ranskan armeijassa ja vielä nykyäänkin ne kuuluvat joidenkin armeijoiden univormuihin. Tunnettuja nilkkaimien käyttäjiä nykyaikana ovat muun muassa Disneyn sarjakuvahahmo Roope Ankka sekä edesmennyt poplaulaja Michael Jackson.


title: Matt Serra

text: Matthew John Serra (s. 2. kesäkuuta 1974) on yhdysvaltalainen valmentaja ja entinen vapaaottelija. Hänellä on musta vyö brasilialaisessa jujutsussa. Hän on entinen UFC:n välisarjan mestari sekä ADCC Submission Wrestling World Championship hopemitalisti. Hän aloitti kamppailulajien harrastamisen varhaisessa iässä, opiskelemalla aluksi kungfuta. 1990-luvulla hän alkoi opettelemaan brasilialaista jujutsua Renzo Gracien opetuksessa ja 23. toukokuuta 2000 sai ensimmäisen mustan vyönsä, näin ollen ensimmäinen tähän yltänyt yhdysvaltalainen Gracien opetuksessa.


title: Need for Speed II

text: Need for Speed II on Electronic Arts Canadan kehittämä ja Electronic Artsin julkaisema ajopeli. Peli on osa Need for Speed -pelisarjaa ja se on jatko-osa sarjan ensimmäiselle pelille, The Need for Speedille. Pelissä ei ole edeltäjänsä tapaan poliiseja.


title: Need for Speed II

text: Pelin soundtrack koostuu enimmäkseen rockista sekä teknosta. Pelissä on käytössä 8 erilaista autoa; McLaren F1, Ferrari F50, Ford GT90, Jaguar XJ220, Lotus GT1, Lotus Esprit V8, Italdesign Cala ja Isdera Commendatore 112i.


title: Iman Crosson

text: Iman Crosson on yhdysvaltalainen näyttelijä, laulaja ja tanssija. Hänet tunnetaan Internetissä paremmin nimellä "Alphacat".


title: Iman Crosson

text:
Crossonin ollessa 12-vuotias hänen vanhempansa ilmoittivat hänet taidekouluun parantamaan näyttelemis-, tanssi- ja laululahjojaan.
Hän löysi nopeasti töitä näyttelijänä, tanssijana sekä catwalk-mallina. Tanssiammatin perässä hän muutti New Yorkiin.


title: Iman Crosson

text: Vuonna 2005 Crosson aloitti taidonnäytevideoittensa lisäämisen internetsivuille, kuten YouTubeen. Crosson tekee omia versioitaan muiden muusikkojen teoksista sekä tekee pilaa esimerkiksi Barack Obamasta.


title: Loiskis

text: Lastenmusiikkiorkesteri Loiskis on jyväskyläläinen vuoden 2001 alussa toimintansa aloittanut ammattiorkesteri. Sen taiteellisena johtajana toimi 1. huhtikuuta 2010 asti Pentti Rasinkangas, jonka seuraajaksi valittiin Erkki Okkonen. Orkesterin kapellimestari on Pekka Nättinen, jonka lisäksi vakiokokoonpanossa esiintyvät Jarmo Kivelä, Tomi Nurmi ja Erkki Okkonen. Lisäksi orkesterissa esiintyy usein vierailevia artisteja. Loiskis kiertää esiintymässä ympäri Suomea ja lähinaapureissa, vuosittain soitetaan ja lauletaan noin 150 konserttia ja ohjataan musiikkityöpajoja. Orkesterin tuottaja on Arja Kautto. Orkesteria ja www.lastenlevykauppa.fi:tä ylläpitää lastenkulttuuria tukeva yhdistys Loiskis ry.


title: Harvinainen sairaus

text: Harvinaiselle sairaudelle ei ole olemassa yhtä ainutta määritelmää. Suomessa harvinaiseksi sairaudeksi on määritelty sairaus, jota sairastaa noin 500 ihmistä. Väestöön suhteutettuna luku on tuolloin 1:10 000. Euroopan unioni määrittelee sairauden harvinaiseksi, jos sitä sairastaa korkeintaan 5:10 000. Luku on näin ollen viisinkertainen.


title: Harvinainen sairaus

text: European Organisation for Rare Diseases (EURORDIS) on esittänyt arvion, että maailmassa esiintyisi noin 5 000-7 000 harvinaista sairautta. Osa harvinaisista sairauksista esiintyy kaikkialla maailmassa, kun taas osa kuuluu paikalliseen tautiperintöön. Suomessa on oma suomalainen tautiperintö. Harvinaiset sairaudet ovat useimmiten perinnöllisiä.


title: Harvinainen sairaus

text: Viime vuosina harvinaisiin sairauksiin on alettu kiinnittää enemmän huomiota. Maailmanlaajuista harvinaisten sairauksien päivää vietetään vuosittain 28. helmikuuta. Suomeen on perustettu Harvinaiset-verkosto tiedottamaan harvinaisista sairauksista.


title: ICP-RIE

text: ICP-RIE-reaktori rakentuu kahdesta tehonlähteestä (ICP+CCP), joilla säädetään reaktorissa olevan plasman ominaisuuksia sekä ionipommituksen voimakkuutta. Prosessikammio pidetään koko ajan tyhjiössä ja kiekot laitetaan sisään latausluukun ('load lock') kautta. Prosessikaasut syötetään reaktiokammioon sen katosta ja reaktiotuotteet poistetaan alakautta.


title: ICP-RIE

text: ICP-RIE--reaktoreissa on käytettävissä useita eri etsauskaasuja, joista valitaan sopiva yhdistelmä prosessoitavan materiaalin perusteella. ICP:n teho on tyypillisesti välillä 500--2000 W ja CCP:n 0--300 W. Reaktorissa oleva plasma muodostetaan käyttämällä voimakasta RF-kenttää, jonka taajuus on yleensä 13,56 MHz prosessikaasujen ionisoimiseen. Prosessikammion paine on tyypillisesti välillä 100--1000 Pa ja kaasuvirtaus voi nousta enimmillään arvoon 10 sccm (stantardikuutiosenttimetriä minuutissa). Kiekon takapintaa vasten olevan elektrodin lämpötila voi puolestaan olla mitä tahansa 120 K:n ja 670 K:n väliltä. Jäähdytyksessa kiekon takapintaan kohdistuva paine vaikuttaa myös saatavaan etsausprofiiliin. Sallitut kiekkokoot ja paksuudet vaihtelevat laitteittain, mutta kiekkoa paikallaan elektrodia vasten pitävän mekanismin puristusvoimaa voi useimmiten säätää.


title: ICP-RIE

text: Etsausprosessin yksityiskohdat riippuvat osittain reaktorin rakenteesta ja valmistusmateriaaleista. Tyypillisiä prosesseja ovat piin nopea etsaus kryogeenisellä DRIE-prosessilla sekä III-V-yhdistepuolijohteiden etsaus klooripohjaisilla kaasuilla.


title: ICP-RIE

text: ICP-RIE-prosessissa prosessikammiossa oleva käsiteltävä kappale painetaan sen paksuudesta riippuvalla voimalla alapinnastaan kiinni elektrodiin, jota jäähdytetään nesteheliumilla tai -typellä käytettävästä laitteistosta ja prosessista riippuen. Prosessikammion paine on pidettävä alle kymmenessä millitorrissa, jotta ionit osuisivat kohteen pintaan suorassa kulmassa. Mikäli paine nousee yli sallitun rajan, ionien törmäykset kammiossa olevien kaasumolekyylien kanssa saavat aikaan ionien suunnanmuutoksia ja ionien kulmajakauma kohteen pinnan suhteen levenee. Prosessikaasujen virtaus ei saa nousta liian suureksi tai prosessikammion paine nousee yli edellä mainitun 10 millitorrin rajan.


title: ICP-RIE

text: ICP-RIE-prosessissa käytetään kahta erikseen säädettävissä olevaa tehonlähdettä. ICP:llä (induktiivisesti kytketty plasmalähde) saadaan aikaan plasman korkea radikaali- ja ionitiheys, koska sen kehittämä voimakas RF-kenttä ionisoi, virittää ja hajottaa reaktiokaasujen molekyylejä ja atomeja. CCP:llä (kapasitiivisesti kytketty plasmalähde) puolestaan ohjataan plasmassa olevat ionit ja radikaalit kohteen pintaan, joten sen tehoa säätämällä hallitaan pintaan kohdistuvan ionipommituksen voimakkuutta. Kuvassa oleva kaavio havainnollistaa ICP-RIE-reaktorin rakennetta. Korkeilla ICP:n tehoilla etsausnopeus alkaa kasvaa lineaarisesti SF-virtauksen funktiona.


title: ICP-RIE

text: ICP-RIE-etsausprosessin toiminta perustuu plasmassa olevien radikaalien ja ionien reaktioihin kohdemateriaalin atomien kanssa. Kaasuuntuvat reaktiotuotteet kuljettavat reagoineet kohdemateriaalin atomit pois etsattavan kohteen pinnalta. Etsausreaktio voi tapahtua vain, jos reaktion lopputuotteen atomien välinen sidos on vahvempi kuin kohdemateriaalin atomien väliset sidokset. Matalissa lämpötiloissa kohteen pintaan osuvilla ioneilla ja radikaaleilla ei ole riittävästi lämpöenergiaa reaktion aktivointienergian ylittämiseksi, jolloin etsausprosessin vaatima reaktio voi tapahtua vain törmäyksessä saatavan energian avulla. Tällöin sivuseinillä ei voi tapahtua etsausreaktioita, vaikka niihin saattaakin muodostua passivointikalvo ja saatava profiili on suorakaiteen muotoinen. Kuvassa 1 havainnollistetaan edellä kuvattua kryogeenisen DRIE-prosessin (deep reactive ion etching, reaktiivinen ionisyväetsaus) ideaa. Ionipommituksella voidaan myös aiheuttaa reaktioita, jotka eivät normaalisti sovellu etsaukseen.


title: ICP-RIE

text: Kidesuunnista riippuva etsaus vaatii sen, että kokonaisreaktionopeus määräytyy pitkälti pintareaktioiden nopeudesta. Kuljetusprosessit voivat kätkeä edellä kuvatun ilmiön. Mahdollisen maskin alle-etsaantumisen voi minimoida käyttämällä sopivia prosessiparametrejä. Käytännössä tämä tarkoittaa etsausnopeuden alentamista. Selektiivisyyteen maskimateriaalin suhteen vaikuttavat lähinnä käytetyt prosessikaasut ja niiden osuudet kokonaisvirtauksesta sekä CCP:n teho.


title: ICP-RIE

text: Etsausprofiilin hallinta on tasapainoilua etsauksen ja passivoivan SiOF-kerroksen kasvatuksen välillä. Etsausprofiili käyttäytyy samalla tavalla sekä SF- ja O-virtausten että ICP- ja CCP-parametrien suhteen funktiona. ICP-RIEn kyky tehdä suoria seinämiä ei-kryogeenisissa lämpötiloissa johtuu pitkälti kohteen pintaan syntyvästä passivointikerroksesta, joka suojaa muita kuin ionipommituksen kohteena olevia alueita kemiallisilta reaktioilta. Passivointikerros syntyy kun SF- ja O-radikaalit reagoivat kohdemateriaalin atomien kanssa. Plasmaetsaukselle ei ole olemassa käyttökelpoisia simulaattoreita lopputuloksen ennustamiseen lähtien tunnetuista prosessiparametreistä, koska kaikkia prosessimekanismeja ei tunneta riittävästi .


title: ICP-RIE

text:
Yhtälössä
formula_1
esitetään empiirinen lauseke piin etsausnopeudelle ICP-RIEssä SF-virtauksen formula_2 ja ICP:n tehon formula_3 funktiona. Etsausnopeuden käänteisluvun havaitaan olevan osoittajassa olevien tulontekijöiden käänteislukujen summa. Etsausnopeuden voi pitää vakiona muuttamalla molempia prosessiparametrejä sopivassa suhteessa. Suhteellisen pienillä SF-virtauksilla erityisesti isoilla ICP:n tehoilla etsausnopeuden havaitaan kasvavan lineaarisesti SF-virtauksen funktiona. Tämän suoran kulmakerroin on formula_4. Suurilla SF-virtauksilla etsausnopeus kasvaa lineaarisesti ICP:n tehon funktiona. Tämän suoran kulmakerroin on formula_5. Vakiot formula_4 ja formula_5 ovat laitekohtaisia parametrejä, jotka on määritettävä kokeellisesti.


title: Sangria

text: Sangria () on Iberian niemimaalta lähtöisin oleva alkoholijuoma. Nimi sangria viittaa juoman väriin ("sangre", veri). Sen valmistuksessa käytettävä resepti ja sen myötä juoman koostumus ja alkoholipitoisuus voivat vaihdella. Tavallisesti sangria tehdään punaviinistä, johon lisätään viipaloituja hedelmiä ja makeutusainetta, kuten sokeria tai hunajaa. Sangriaan voidaan lisätä myös esimerkiksi brandya ja kanelia.


title: Sangria

text: Euroopan parlamentti määräsi vuonna 2014, että sangria-nimellä saa myydä vain Espanjassa ja Portugalissa tehtyä viinipohjaista juomaa.


title: Sangria

text: Tinto de Verano on sangrian tyyppinen mutta vähemmistä aineista tehty juoma, jossa seosaineena yleensä on hiilihappovesi.


title: Sangria

text: Alkoholiton sangria on yleensä hedelmämehupohjaista.


title: Frostbite Engine

text: Frostbite Engine on ruotsalaisen Digital Illusions CE:n luoma pelimoottori, jota studio on käyttänyt videopeleissä "", "", "Battlefield 1943" ja "Medal of Honor". "Battlefield"-peleistä Frostbite-pelimoottori on tullut tutuksi ympäristön laajan tuhoutumisen takia. "Bad Company 2":ssa pelimoottorin ansiosta pystyy muun muassa purkamaan taloja, aiheuttamaan maahan kuoppia ja kaatamaan puita.


title: Frostbite Engine

text: Versiota Frostbite 2 hyödynnetään muun muassa "Battlefield 3:ssa", "issa" ja "issa".


title: Frostbite Engine

text: DICE julkisti "Battlefield 4" -pelin julkistamisen yhteydessä Frostbite 3 -moottorin, jota tullaan myös käyttämään muissa EA Gamesin peleissä. Esimerkiksi "", "," "Battlefield 1" ja "FIFA 17" käyttävät Frostbite 3 -moottoria.


title: Aicle

text:
Aicle.(愛狂います. Ai kuru imasu) on vuonna 2006 perustettu japanilainen yhtye, joka edustaa oshare keitä. Yhtyeen esikoisalbumi oli maaliskuussa 2009 julkaistu Shinzou. Ensimmäisen ulkomaankonserttinsa yhtye teki Suomessa vuonna 2009. Aicle on tunnettu värikkäästä ja huomiota herättävästä ulkonäöstä, joka on tyypillistä useimmille j-rock bändeille. Bändin musiikki erottuu joukosta, sillä Aicle omaa tyylitovereitaan vakavavaikutteisemman rock-soundin, johon on lisätty perinteisemmästä visual keistä lainattua epätoivoa ja sekopäisyyttä. Monipuolinen yhtye on kehittänyt uraansa vuosien varrella vahvasti, ja tarkoin viimeistelty debyyttialbumi Shinzou ilmestyikin maaliskuussa 2009.
Yhtye hajosi 22.2.2012.


title: Aicle

text: Kitaristi Keitan eroaminen yhtyeestä vuonna 2009 henkilökohtaisista syistä johtuen tuli äkkiä, mutta ei kuitenkaan hiljentänyt Aiclen vauhtia, vaan päinvastoin, väreillä ilakoiva yhtye suuntasi heti kohti uusia seikkailuja. Viimeinen konsertti Keitan kanssa järjestettiin Shinjuku MARZissa 5.5.2009, mutta saman vuoden lokakuussa Aiclen oli aika suunnata ulkomaille.


title: Jake T. Austin

text: Jake T. Austin (s. Jake Toranzo-Szymanski, 3. joulukuuta 1994) on yhdysvaltalainen näyttelijä. Hän on näyttellyt Max Russoa "Waverly Placen velhot" -sarjassa ja hän on näytellyt elokuvassa Koirahotelli (Hotel for Dogs). Hän asuu New Yorkissa. Vuodesta 2013 lähtien Jake on esittänyt Jesus Adams Fosteria amerikkalaisessa draamasarjassa "The Fosters".


title: Nicklas Grossmann

text: Nicklas Grossmann (s. 22. tammikuuta 1985 Nacka, Ruotsi) on ruotsalainen jääkiekkopuolustaja, joka pelaa Arizona Coyotesissa. Hän on isokokoinen ja ulottuva puolustaja. Grossmannin sopimus kestää kevääseen 2012 ja hän saa 975 000 dollaria kaudessa.


title: Nicklas Grossmann

text: Grossmann pelasi ensimmäisen miesten pelinsä Södertälje SK:ssa kaudella 2003–2004. Dallas Stars varasi hänet varaustilaisuuden toisella kierroksella. Seuraavalla kaudella hän pelasi 31 ottelua ja oli myös Ruotsin kapteeni alle 20-vuotiaiden MM-kilpailuissa. Kaudeksi 2005–2006 Grossmann teki sopimuksen Dallas Starsin kanssa. Hän debytoi NHL:ssä seuraavalla kaudella.


title: Nicklas Grossmann

text: Starsin NHL-joukkueessa Grossmann vakiinnutti paikkansa kaudella 2007–2008. Hän pelasi Starsissa helmikuulle 2012, jolloin hänet kaupattiin Philadelphia Flyersiin. Stars sai vaihdossa toisen kierroksen varausvuoron ja kolmannen kierroksen vuoron .


title: Nicklas Grossmann

text: Nuorten MM-kilpailuissa 2005 Grossmann oli Ruotsin kapteeni. Miesten tasolla Grossmann edusti Ruotsia 2009 ja oli voittamassa pronssia. MM-kilpailuissa 2011 hän oli mukana Ruotsin hopeata saaneessa joukkueessa.


title: Shakkitarina

text: Shakkitarina, alkuteos "Schachnovelle", on itävaltalaisen kirjailijan Stefan Zweigin kertomus, joka ilmestyi hänen kuolemansa jälkeen 1942 Buenos Airesissa 300 kappaleen painoksena. Seuraavana vuonna sen julkaisi tukholmalainen pakolaiskustantaja Gottfried Bermann Fischer. Vuosien mittaan tämä Zweigin tunnetuin teos on julkaistu useina painoksina, ja siitä on tullut bestseller.


title: Shakkitarina

text: Hitler on ottanut vallan Itävallassa, ja monarkisti, tohtori B on joutunut vankilaan eristyksiin piiloteltuaan aateliston arvoesineitä. Häntä säilytetään eristyksessä ilman kontakteja muihin kuin kuulustelijoihinsa ja vartijoihinsa. Ahdistuksessaan hän saa järkensä säilymään varastetulla kirjalla, jossa kuvataan mestarillisia shakkipelejä, joita hän sitten pelaa lakkaamatta, kyltymättä, opetellen jokaisen pelin. Shakki saa hänen mielikuvituksensa valtaansa siinä määrin, että se syrjäyttää kaiken muun.


title: Shakkitarina

text: Opeteltuaan kirjan kaikkien muunnelmien joka ikisen siirron ja kun muutakaan tutkittavaa ei enää ole, tohtori B alkaa pelata itseään vastaan. Hän jakaa mielensä kahtia, kahdeksi persoonaksi, valkoiseksi ja mustaksi. Kuulustelut muuttuvat hänelle kiusalliseksi välitilaksi, jossa hän vain odottaa pääsyä takaisin huoneeseensa pelaamaan itseään vastaan. Tämä sisäinen ristiriita saa hänessä aikaan henkisen romahduksen, ja hän herää lopulta parantolassa. Hän pelastuu hulluudesta ymmärtäväisten lääkärien avulla, jotka suojellakseen häntä joutumasta takaisin vankilaan vakuuttavat, että hän on mieleltään sairas, ja niin hänet vapautetaan.


title: Shakkitarina

text: Osuttuaan sattumalta samalle risteilijälle kuin joukko innokkaita shakinharrastajia ja shakin maailmanmestari Mirko Czentovic, hän heti havaitsee virheen heidän pelissään mestaria vastaan. Mirko Czentovic on yksinkertainen maalaispoika mutta samalla ihmelapsi, savant, jonka ainoa kyky on taito pelata shakkia. Tohtori B auttaa shakinharrastajia saamaan tasapelin epätoivoisesta tilanteesta. Sen jälkeen he taivuttavat hänet pelaamaan yksin Czentovicia vastaan. Käydään uskomaton kamppailu, jossa tohtori B mielikuvituksensa ja päättelykykynsä avulla yllättäen voittaa maailmanmestarin.


title: Shakkitarina

text: Kunniansa palauttamiseksi Czentovic vaatii heti uusintaottelua. Havaittuaan, että tohtori B pelasi nopeaa ja kovaa peliä eikä juuri keskittynyt harkitsemaan, Czentovic yrittää tällä kertaa ärsyttää vastustajaansa viivyttelemällä siirron tekemistä äärimmilleen kohdistaakseen psykologisia paineita tohtori B:hen, joka pelin edetessä muuttuu yhä kärsimättömämmäksi. Hänen merkittävin kykynsä osoittautuu hänen pahimmaksi heikkoudekseen: hän toistaa peliä mielessään yhä uudelleen kaikkine eri mahdollisuuksineen, ja Czentovicin harkitsevuus ja rauhallisuus ajavat hänet sekapäiseksi, lopulta hulluuteen saakka, jolloin peli huipentuu väärään siirtoon, mutta tohtori B herää vimmastaan.


title: Shakkitarina

text: Gerd Oswald on ohjannut kertomuksen pohjalta vuonna 1960 valmistuneen elokuvan "Viimeinen siirto vapauteen" ("Die Schachnovelle").


title: Shakkitarina

text: Helmut Peschina on dramatisoinut romaanista näytelmän.


title: Latvian evankelis-luterilainen kirkko

text: Latvian evankelis-luterilainen kirkko () on Latviassa toimiva luterilainen kirkko. Sitä johtaa arkkipiispa, jona on vuodesta 1993 toiminut Jānis Vanags. Kirkko kuuluu Luterilaiseen maailmanliittoon, Kirkkojen maailmanneuvostoon ja Euroopan kirkkojen konferenssiin ja on täydessä kirkollisessa yhteydessä Missouri-synodiin. Sen sijaan se ei ole täydessä kirkollisessa yhteydessä niihin Luterilaisen maailmanliiton jäsenkirkkoihin, jotka vihkivät homoseksuaalisuutta harjoittavia papeiksi tai vihkivät samaa sukupuolta olevia pareja.


title: Latvian evankelis-luterilainen kirkko

text: Kirkon jäsenmäärä vuonna 2013 oli noin 250 000. Kirkkoon kuuluu 297 seurakuntaa. Vuonna 2007 sitä palveli 136 vihittyä pappia ja noin 70 evankelistaa.


title: Kornettijoki

text: Kornettijoki () on Paatsjoen vesistöön kuuluva joki Petsamon piirin Nikelin kunnassa Murmanskin alueella Venäjällä. Kornettijoki saa alkunsa Kornettivaaran länsipuolelta Saarilammista ja laskee Paatsjokeen Höyhenjärven eteläpuolella. Kornettijokeen yhtyy Saarilammien kohdalla Koijokk ja vähän ennen Paatsjokeen laskemista Seigijoki. Kornettijoki sijaitsee Suomeen vuosina 1920-1944 kuuluneen entisen Petsamon kunnan länsiosassa.


title: Vatsianá

text: Vatsianá () on Kreikan kylä, joka sijaitsee Gávdoksen saarella ja kuuluu Gávdoksen kuntaan, Chanián alueyksikköön ja Kreetan alueeseen. Kylän väkiluku on 31 (vuonna 2011).


title: Vatsianá

text: Vatsianá sijaitsee peltojen ympäröimänä kukkulalla Gávdoksen eteläosassa. Kylä on Euroopan eteläisin kylä ja Euroopan eteläisimpään kohtaan, Trypitínniemelle, on kylästä noin tunnin kävelymatka.


title: Vatsianá

text: Vatsianássa on museo, josta voi ostaa matkamuistoja, sekä Euroopan eteläisin juomapaikka.


title: Susan Helms

text:
Susan Jane Helms (s. ) on yhdysvaltalainen entinen NASAn astronautti ja Yhdysvaltain ilmavoimien kenraaliluutnantti.
Helms osallistui viidelle avaruussukkulalennolle ja vietti yli viisi kuukautta Kansainvälisellä avaruusasemalla vuonna 2001 Retkikunta 2:n jäsenenä, minä aikana hän ja James "Jim" Voss suorittivat 8 tuntia 56 minuuttia kestäneen avaruuskävelyn, pisimmän tähänastisista.


title: Susan Helms

text: Helms syntyi Charlottessa, Pohjois-Carolinassa, mutta pitää Portlandia Oregonissa kotikaupunkinaan. Hänellä on kolme sisarta. Isä Pat on eläkkeellä oleva Yhdysvaltain ilmavoimien everstiluutnantti. Helms ei ole naimisissa eikä hänellä ole lapsia.


title: Susan Helms

text: Helms suoritti vuonna 1980 alemman korkeakoulututkinnon ilmailutekniikassa Yhdysvaltain ilmavoimien akatemiassa ja vuonna 1985 maisterintutkinnon ilmailu-/avaruustekniikassa Stanfordin yliopistossa.


title: Susan Helms

text: Helms valmistui Yhdysvaltain ilmavoimien akatemiasta vuonna 1980. Hänet sijoitettiin Eglin Air Force Baseen Floridassa, missä hän toimi F-16 ja F-15 hävittäjien aseiden laukaisuinsinöörinä. Vuonna 1985 valmistuttuaan Stanfordista hän toimi ilmailutekniikan apulaisprofessorina ilmavoimien akatemiassa. 1987 hän osallistui ilmavoimien koelentokouluun Edwards Air Force Basessa, mistä hän valmistui vuoden päästä koelentoinsinöörinä. Tämän jälkeen hän toimi kanadalaisen CF-18 Hornetin kehitystyössä kun hänet vuonna 1990 valittiin astronauttikoulutukseen. 12 vuotta kestäneen uran NASAssa jälkeen, mikä käsitti 211 päivää avaruudessa, hän palasi ilmavoimiin heinäkuussa 2002 Yhdysvaltain avaruuspuolustuksen (USAF Space Command) palvelukseen. Helms ylennettiin prikaatinkenraaliksi vuonna 2006 ja otti vastaan 45th Space Wingin komentajuuden. Hänet ylennettiin kenraalimajuriksi elokuussa 2009. Hänen tehtäviinsä Yhdysvaltain strategisessa puolustuksessa Offutt Air Force Basen johtajana Nebraskassa kuuluu muun muassa strateginen suunnittelu ja turvallisuuspolitiikka sekä avaruusaseiden käytön suunnittelu.


title: Susan Helms

text: Koelentoinsinöörinä Helms on lentänyt yli 30 erilaisella yhdysvaltalaisella ja kanadalaisella sotilaslentokonetyypillä.


title: Susan Helms

text: Helms valittiin NASAn astronauttikoulutukseen tammikuussa 1990. Hänestä tuli astronautti heinäkuussa 1991. Helms lensi avaruussukkulalennoilla STS-54 (1993), STS-64 (1994), STS-78 (1996), STS-101 (2000) ja toimi Kansainvälisen avaruusaseman Retkikunta 2:n miehistö jäsenenä (2001). Helms palasi ISS:ltä Maahan lennon STS-105 miehistön mukana 22. elokuuta 2001. Viiden avaruuslennon veteraanina Helms on viettänyt 5 064 tuntia avaruudessa, minä aikana (11. maaliskuuta 2001) hän suoritti 8 tuntia 56 minuuttia kestäneen maailman pisimmän avaruuskävelyn.


title: Mestarihuijarit

text: Mestarihuijarit (eng. "The Real Hustle") on brittiläisen Objective Productionsin luoma dokumenttisarja, jossa sarjan käsikirjoittajat Alexis Conran ja Paul Wilson, sekä Jessica-Jane Clement näyttävät miten ihmisiltä huijataan rahaa. Sarjaa tehtiin vuosina 2006-12 yhteensä 11 tuotantokauden verran. Ohjelmaa esitti Britanniassa BBC ja Yhdysvalloissa nimellä "The Hustle" truTV. Suomessa ohjelmaa ovat esittäneet Discovery sekä Yle.


title: Mestarihuijarit

text: Ohjelmassa tiimi "huijaa" erilaisilla tempuilla normaaleja ihmisiä vieden näiltä rahaa. Rahat palautetaan aina kuvaamisen jälkeen. Huijauksia on erilaisia; he ovat esimerkiksi myyneet saman vuokra-auton useaan kertaan, soittaneet maksullisia puheluita toisten laskuun Bluetooth-yhteyden avulla ja tehneet erilaisia "taikatemppuja" baareissa.


title: Keski-Suomen Työ

text: Keski-Suomen Työ oli Jyväskylässä vuosina 1947–1956 ilmestynyt kansandemokraattinen sanomalehti


title: Keski-Suomen Työ

text: Vastikään perustettu SKDL sai vuoden 1945 eduskuntavaaleissa kolmasosan keskisuomalaisten äänistä ja puolueen kannatus pysyi myöhemminkin yleensä 20 prosentin tasolla. Kansandemokraattisista sanomalehdistä maakunnan kansandemokraatit tilasivat aluksi "Vapaata Sanaa" ja "Työkansan Sanomia" sekä vaasalaista "Kansan Ääntä". Paikallisista lehdistä luettiin mieluummin "Keskisuomalaista" kuin kommunisminvastaista "Työn Voimaa".


title: Keski-Suomen Työ

text: Oman kansandemokraattisen lehden perustamisesta päätettiin Jyväskylässä syksyllä 1946 pidetyssä SKDL:n, SKP:n ja Suomi–Neuvostoliitto-Seuran piirijärjestöjen neuvottelukokouksessa. Lehden tukiyhtiöksi muodostettiin Kustannusosakeyhtiö Keski-Suomen Työ, jonka osakkaista yli puolet oli yksityishenkilöitä. Lähes 40 % osakkeista kuului puoluejärjestöille ja loput ammattijärjestöille ja työväen urheiluseuroille. Yhtiön johtokunnan puheenjohtajana toimivat Juho Koivunen (1947–1948) ja E. J. Matilainen (1949–1956). Taloudenhoitajina ja toimitusjohtajina työskentelivät Urho Himmelä (1947–1948), T. Piilonen (1949–1951), Juho Lepola (1951–1954) ja Martti Oksa (1955–1956).


title: Keski-Suomen Työ

text: SKDL:n viralliseksi piirilehdeksi perustettu "Keski-Suomen Työ" ilmoittautui alaotsikossaan maakunnan demokraattisen väestön äänenkannattajaksi. Linjaltaan se oli jyrkkä puoluelehti, joka suuntasi sanomansa oman aatteen kannattajille. Neutraalin tiedonvälityksen sijasta sen perustehtävänä oli toimia poliittisena taisteluaseena, järjestötoiminnan organisaattorina ja ideologisena suunnannäyttäjänä. Porvariston ohella lehti vastusti varsinkin sosiaalidemokraatteja. "Keski-Suomen Työ" suhtautui kritiikittömän ihannoivasti Neuvostoliittoon ja Itä-Euroopan kansandemokratioihin ja joutui niin hämmennyksiin vuoden 1956 Unkarin kansannoususta, ettei maininnut siitä ensimmäisen viikon aikana mitään. 1950-luvulla lehden ulkoasu ja sisältö kevenivät, mutta puoluepoliittiset näkemykset säilyivät entisellään.


title: Keski-Suomen Työ

text: "Keski-Suomen Työn" päätoimittajina työskentelivät Suomi–Neuvostoliitto-Seuran piirisihteeri Tauno Mikkola (1947–1953), Toivo Pynnönen (1953–1956) ja Uolevi Elgland (1956). Toimitussihteereitä olivat Margareta Martinmäki (myöhemmin Keskitalo), Toini Virisalo, Suoma Vatjus-Anttila, Jorma Kurvinen, Kalle Koskinen, Erkki Antikainen ja Ismo Mäkelä. Yleensä lehdellä oli myös yksi aputoimittaja, enimmän aikaa Toivo Pynnönen tai Kalle Koskinen. Toimituksen apuvälineisiin kuuluivat kirjoituskoneet, kamera, radio ja vuodesta 1951 sanelukone. Lehti kuului Demokraattisten Kustantajain Liittoon ja sai uutis- ja artikkeliaineistoa Demokraattisen Lehtipalvelun, kommunistisen Telepressin, puoluetoimistojen, kansandemokraattisten järjestöjen ja omien asiamiestensä välityksellä.


title: Keski-Suomen Työ

text: Yrityksistä huolimatta "Keski-Suomen Työlle" ei onnistuttu hankkimaan omaa toimitaloa ja kirjapainoa. Toimitus työskenteli aluksi päätoimittajan kotona ja vuodesta 1951 lähtien piirijärjestöjen Väinönkadulta vuokraamissa huoneissa. Konttori sijoitettiin aluksi Kivistön työväentaloon ja sittemmin piirijärjestöjen entiseen tilaan linja-autoasemalla. Lehteä painettiin aluksi Jämsässä, vuosina 1948–1949 Oy Sisämaan kirjapainossa Pieksämäellä ja vuodesta 1949 "Kansan Sanan" painossa Kuopiossa. Järjestely oli kallis ja hankala, koska toimitussihteeri joutui työskentelemään toisella paikkakunnalla.


title: Keski-Suomen Työ

text: Kolmesti viikossa ilmestyneen "Keski-Suomen Työn" levikki oli alkuvaiheen jälkeen yleensä 4 00–4 500 tilaajan välillä, enimmillään 4 750 tilaajaa vuonna 1952. Lehti oli alusta loppuun saakka tappiollinen ja pysyi elossa ainoastaan SKDL:n ja SKP:n taloudellisen avun turvin. Tukiyhtiön konkurssin välttämiseksi lehti päätettiin lakkauttaa samalla kun puolueiden pää-äänenkannattajat yhdistyivät "Kansan Uutiset" -lehdeksi. Lopettamispäätöksen yhteydessä sovittiin "Kansan Uutisten" konttorin ja paikallistoimituksen perustamisesta Jyväskylään.


title: Jakub Petružálek

text: Jakub Petružálek (s. 24. huhtikuuta 1985 Litvínov, Tšekkoslovakia) on tšekkiläinen jääkiekkoilija, joka siirtyi tammikuussa 2013 KHL:n Dinamo Moskovaan. Pienikokoisen Petružálekin pelipaikka on keskushyökkääjä ja hän pelaa rightiltä. Petružálekin vahvuuksiin kuuluu pelinlukutaito, rannelaukaus ja luistelu.


title: Jakub Petružálek

text: Petružálek on kotikaupunkinsa joukkueen HC Litvínovin kasvatti. Hän on pelannut vuodesta 2003 alkaneen pääsarjauransa aikana yhteensä 31 Tšekin Extraligan ottelua, kaikki Litvínovin riveissä ja tehnyt niissä tehot 1+1=2. Viimeksi hän pelasi Extraligassa kaudella 2005–06. New York Rangers varasi Petružálekin yhdeksännellä kierroksella vuonna . Hän pelasi kaksi seuraavaa kautta OHL:ssä. Toisesta kaudestaan 2005–06 hän pelasi osan Litvínovissa.


title: Jakub Petružálek

text: Petružálek pelasi kaudet 2006–2009 NHL-joukkue Carolina Hurricanesin organisaatiossa. Hän edusti pääasiassa Carolinan farmijoukkuetta AHL:n Albany River Ratsia, jossa pelasi 77 ottelua kaudella 2008–2009 ja teki pisteet 19+35=54. Petružálek pelasi myös saman kauden aikana kaksi NHL-ottelua Carolinassa.


title: Jakub Petružálek

text: SM-liigaseura Lukko teki Petružálekin kanssa sopimuksen toukokuussa 2009. Petružálek pelasi Lukossa kaksi kautta, ja teki niiden aikana 84 pistettä 114 runkosarjaottelussa. Keväällä 2011 hän oli voittamassa SM-pronssia. Seuraavaksi kaudeksi hän siirtyi KHL:n Amur Habarovskiin. Petružálek oli saanut muitakin tarjouksia KHL-seuroilta, mutta hän päätti valita Amurin, koska sitä valmensi SM-liigasta tuttu Hannu Jortikka.


title: Jakub Petružálek

text: Ensimmäisellä kaudellaan Amurissa Petružálek teki 50 pistettä ja oli koko liigan pistepörssin kuudes. Seuraavalla kaudella hänet myytiin 31 ottelun jälkeen Dinamo Moskovaan. Petružálek oli tehnyt kuitenkin jo 33 pistettä.


title: Jakub Petružálek

text: Petružálek on pelannut yhdet sekä alle 18-vuotiaiden- että alle 20-vuotiaiden MM-kilpailut. Hän voitti alle 20-vuotiaiden MM-pronssia vuonna 2005.


title: Sadriddin Aini

text: Sadriddin Aini (tadžikiksi Садриддин Айнӣ, venäjäksi "Sadriddin Saidmuradovitš Aini", Садриддин Саидмурадович Айни; 27. huhtikuuta 1878 Buharan kaanikunnan Gižduvanin piirin Soktaren kylä, nykyinen Uzbekistan – 15. heinäkuuta 1954 Dušanbe) oli tadžikistanilainen kirjailija. Häntä pidetään tadžikkien nykykirjallisuuden uranuurtajana, jolla oli huomattava merkitys myös uzbekkien kirjallisuuden kehityksessä.


title: Sadriddin Aini

text: Tuleva kirjailija syntyi talonpoikaisperheeseen. Hänen molemmat vanhempansa kuolivat vuoden 1890 koleraepidemian aikana. Sadriddin lähti kotikylästään Buharaan, jossa hän opiskeli madrassassa ja ansaitsi elantonsa pyykkärinä, palvelijana ja siivoojana.


title: Sadriddin Aini

text: Tutustuminen tadžikistanilaisen kansanvalistajan Ahmad Donišin (1827–1897) tuotantoon aiheutti Sadriddinissa tämän omien sanojen mukaan ”ensimmäisen henkisen vallankumouksen”. Hän ryhtyi tarkkailemaan kriittisesti ympäröivää todellisuutta. Sadriddin osallistui Buharan ensimmäisten nykyaikaisten tadžikkikoulujen perustamiseen, laati oppikirjoja, kirjoitti runoja ja kertomuksia. Vuodesta 1895 hän käytti salanimeä "Aini".


title: Sadriddin Aini

text: Ensimmäisen maailmansodan aikana Aini julkaisi lehdistössä valistushenkisiä artikkeleita. Viranomaisten vainoamana hän joutui pakenemaan Buharasta. Huhtikuussa 1917 hänet tuomittiin raipparangaistukseen ja heitettiin vankilaan. Venäläisten vallankumouksellisten sotilaiden vapautettua poliittiset vangit Aini vietti lähes kaksi kuukautta Kogonin sairaalassa ja muutti sen jälkeen Samarkandiin. Vuonna 1918 Buharan emiiri teloitti kostoksi Ainin nuoremman veljen.


title: Sadriddin Aini

text: Lokakuun vallankumouksen jälkeen Aini osallistui ensimmäisten neuvostokoulujen perustamiseen, toimi lehtimiehenä ja laati Buharan emiirin vastaisia propagandalehtisiä ja julistuksia. Buharan kansantasavallassa hänet valittiin sen toimeenpanevan keskuskomitean jäseneksi. Myöhemmin hän työskenteli usean vuoden ajan Tadžikistanin ASNT:n hallituksessa sekä Tadžikistanin kirjakustantamon Samarkandin osastossa. Vuonna 1929 hänet valittiin Tadžikistanin SNT:n toimeenpanevan keskuskomitean jäseneksi.


title: Sadriddin Aini

text: Ainia pidetään Tadžikistanin ensimmäisenä huomattavana neuvostokirjailijana. Hänen vuosina 1918–1919 laatimansa vallankumousrunot sisältyvät tekijän ensimmäiseen runokokoelmaan "Ahtari inkilob" (”Vallankumouksen kipinöitä”, 1923). Vuosina 1919–1921 Aini toimitti tadžikinkielistä aikakauslehteä "Šu’lai inkilob" (”Vallankumouksen liekki”). Kirjailijan ensimmäinen huomattava proosateos, pienoisromaani ”Buharan pyövelit” (1922) kuvaa purevan satiirisesti Buharan vanhaa feodaalihallintoa.


title: Sadriddin Aini

text: 1920-luvun puolivälistä lähtien Aini kirjoitti etupäässä proosaa. Pienoisromaani ”Odina” (1924) kertoo realistisen yksinkertaisesti köyhän talonpojan kohtalosta. Vuonna 1930 julkaistun ensimmäisen tadžikinkielisen romaanin ”Dohunda” aiheena ovat Keski-Aasian vallankumoustapahtumat. Vuonna 1935 ilmestyi eeppinen suurromaani ”Orjat”. Nämä kolme teosta muodostavat trilogian, joka kuvaa tadžikkien historiaa yli sadan vuoden ajalta aina maatalouden kollektivisointiin saakka. Satiirisen pienoisromaanin ”Koronkiskurin kuolema” (1939, uusi laitos 1953) teemana on vallankumousta seurannut feodalistisen järjestelmän murentuminen. Toisen maailmansodan jälkeisistä teoksista merkittävin on keskeneräiseksi jäänyt ”Muistelmat”, jonka ensimmäinen osa ilmestyi vuonna 1949 ja neljäs postuumisti vuonna 1954. Aini käänsi itse suurimman osan proosateoksistaan myös uzbekin kielelle.


title: Sadriddin Aini

text: Kaunokirjallisen tuotantonsa ohella Aini oli huomattava lehtimies ja kirjallisuudentutkija. Suuri merkitys oli hänen 1920-luvulla "Ovozi todžik" (”Tadžikin ääni”) ja "Rohbari doniš" (”Tiedon opas”) -lehdissä julkaisemillaan artikkeleilla, joissa hän puolusti tadžikkien kansallista identiteettiä panturkkilaisia ja paniranilaisia vastaan. Aini laati useita 1800-luvun ja 1900-luvun alun tadžikki- ja ubzekkikirjailijoille omistettuja tutkimuksia. Hänet tunnetaan myös historioitsijana.


title: Sadriddin Aini

text: Vuonna 1934 Sadriddin Aini valittiin Neuvostoliiton kirjailijaliiton hallituksen jäseneksi. Hän toimi useaan otteeseen Dušanben ja Samarkandin kaupunginneuvostojen, Tadžikistanin korkeimman neuvoston sekä vuosina 1950–1954 Neuvostoliiton korkeimman neuvoston edustajana. Vuonna 1940 hän sai Tadžikistanin ansioituneen tiedemiehen arvonimen ja vuonna 1943 hänet valittiin Uzbekistanin SNT:n tiedeakatemian kunniajäseneksi. Vuonna 1949 Leningradin yliopisto myönsi hänelle filologian tohtorin oppiarvon ja korkein tutkintolautakunta professorin arvonimen. Vuonna 1951 Aini valittiin vastaperustetun Tadžikistanin tiedeakatemian ensimmäiseksi presidentiksi. Vuonna 1950 hän sai muistelmiensa kahdesta ensimmäisestä osasta Stalin-palkinnon. Kirjailija on palkittu kolmella Leninin kunniamerkillä ja Työn punaisen lipun kunniamerkillä.


title: Artturi Hiidenheimo

text: Arthur (Artturi) Fredrik Hiidenheimo (vuoteen 1906 Törnström; 23. toukokuuta 1877 Vihti – 14. tammikuuta 1956 Helsinki) oli vihtiläinen maanviljelijä, kunnallisneuvos ja kansanedustaja.


title: Artturi Hiidenheimo

text: Artturi Hiidenheimo toimi maanviljelijänä kotitilallaan Vihdin Oravalassa, Hiidenveden rannalla vuosina 1898–1942, Vihdin säästöpankin kamreerina vuosina 1899–1918 ja toimitusjohtajana vuosina 1918–1927 sekä Olkkalan kartanoa Vihdin Olkkalassa omistaneen Oy Olkkalan toimitusjohtajana vuosina 1929–1956. Vihdin kunnanvaltuuston jäsenenä hän oli vuosina 1909–1925, 1929–1936 ja 1946–1950 ja puheenjohtajana vuosina 1910–1918. Maalaiskuntien liiton hallituksen puheenjohtajana hän oli vuosina 1921–1946. Kansanedustajana hän toimi 1. huhtikuuta 1919 – 1. syyskuuta 1927 edustaen Uudenmaan läänin vaalipiiriä ja kuului vuodesta 1919 Kansallisen kokoomuksen eduskuntaryhmään. Kunnallisneuvoksen arvo hänelle myönnettiin vuonna 1924.


title: Artturi Hiidenheimo

text: Artturi Hiidenheimon vanhemmat olivat maanviljelijä, taloustirehtööri Sven Israel Törnström Vihdin Oravalasta ja Karoliina Kristiina Tolpo, jonka isä oli maanviljelijä, valtiopäivämies Axel Gabriel Tolpo. Hänen ensimmäinen puolisonsa oli vuosina 1900–1928 Fanny Maria Naema Ojanen, jonka isä oli maanviljelijä, valtiopäivämies Kaarle Ojanen, ja toinen puolisonsa vuodesta 1929 kansanedustaja Elli Hiidenheimo. Artturi Hiidenheimon veli oli maanviljelijä ja kansanedustaja Pentti Hiidenheimo (e. Törnström) ja tytär kansanedustaja Saara Forsius, jonka pojantytär on aiempi kansanedustaja Merikukka Forsius.


title: Auto Bild

text: Auto Bild on 1986 perustettu saksalainen autoalan viikkolehti, jota julkaisee Axel Springer Verlag. Se kertoo autoalan uutuuksista ja alaan liittyvistä aihepiireistä.


title: Auto Bild

text: Auto Bildillä on useita sisarlehtiä, ja lisäksi se ilmestyy useissa maissa eri kielillä, muun muassa Suomessa nimellä Auto Bild Suomi.


title: Fluoririkkihappo

text: Fluoririkkihappo eli Fluorisulfonihappo on epäorgaaninen yhdiste ja superhappo, jonka kemiallinen kaava HFSO. Ulkomuodoltaan se on väritöntä nestettä. Hydrolyysissä siitä muodostuu fluorivetyä ja rikkihappoa.


title: Fluoririkkihappo

text: Altistuminen fluoririkkihapon höyryille aiheuttaa ihmisessä syöpää. Se kiihdyttää muiden aineiden palamista ja saattaa olla vaarallista ympäristölle.


title: Julián Castro

text: Julián Castro (s. 16. syyskuuta 1974) on yhdysvaltalainen poliitikko, jolla on meksikolaiset sukujuuret. Hän on toimi Barack Obaman hallinnossa Yhdysvaltain asunto- ja kaupunkikehityksen ministerinä eli asuntoministerinä vuodesta 2014 vuoteen 2017, jolloin Donald Trumpista tuli presidentti ja Ben Carsonista asuntoministeri. Aiemmin hän toimi 2009-2014 texasilaisen San Antonion kaupungin pormestarina. Puoluekannaltaan hän on demokraatti.


title: Julián Castro

text: Julián Castro syntyi San Antoniossa, Texasissa. Hän varttui kaupungin länsipuolella. Juliánin äiti Rosie Castro vaikutti Texasissa 70-luvulla ihmisoikeusaktivistina, joka vaati parannusta latinoväestön yhteiskunnalliseen asemaan. Rosie pyrki San Antonion kaupunginvaltuustoon 1971, mutta ei tullut valituksi.


title: Julián Castro

text:
Juliánilla on identtinen kaksoisveli Joaquin. Joaquin on veljensä tavoin valinnut poliittisen uran ja hänet valittiin demokraattisen puolueen ehdokkaana 2003 Texasin osavaltion lakia säätävän elimen jäseneksi ja marraskuussa 2012 Texasin edustajana Yhdysvaltain edustajainhuoneeseen.
Castron veljesten lapsuutta varjosti vanhempien ero. He varttuivat yksinhuoltajaäitinsä luona. Vaikka Rosie Castro ajoi latinojen oikeuksia, hän kasvatti poikansa englanninkielisiksi. Julián Castro on vasta aikuisiällään opiskellut espanjaa.


title: Julián Castro

text: Castron veljekset kävivät lukion Thomas Jefferson High Schoolissa, San Antoniossa. Lukion jälkeen Julián Castro opiskeli yliopistossa. Hän valmistui 1996 kandidaatiksi Stanfordin yliopistosta pääaineinaan valtiotiede ja viestintä. Sen jälkeen hän opiskeli oikeustiedettä. Vuonna 2000 hän valmistui oikeustieteen tohtoriksi Harvardin yliopiston oikeustieteellisestä tiedekunnasta. Valmistumisen jälkeen hän toimi asianajajana. Hän aloitti uransa Akin, Gump, Strauss, Hauer & Feldin lakiasiaintoimistossa. Vuonna 2002 hän jätti lakitoimiston ja perusti veljensä ja lukioaikaisen toverinsa kanssa oman asianajotoimiston. Seuraavana vuonna 2003 osakkaat hajottivat yrityksen ja Julián Castro perusti oman lakitoimiston, mutta kesäkuussa 2006 hän jälleen yhdisti toimistonsa veljensä yrityksen kanssa.


title: Julián Castro

text: Julián Castro oli vuodesta 2001 lähtien San Antonion kaupunginvaltuuston jäsen. Hänet valittiin 27-vuotiaana valtuustoon kaupungin historian nuorimpana ehdokkaana. Hän asettui 2005 ensimmäistä kertaa ehdolle San Antonion pormestariksi. Ensimmäisellä kierroksella hän sai kuudesta ehdokkaasta eniten ääniä, mutta valinta siirtyi toiselle äänestyskierrokselle. Ratkaisevassa äänestyksessä hän hävisi vaaleissa Phil Hardbergerille.


title: Julián Castro

text: Castro oli toisen kerran ehdokkaana 2009. Hänet valittiin ja hän toimi San Antonion pormestarina vuosina 2009-2014. San Antoniossa pormestarin virkakausi kestää 2 vuotta ja sama henkilö voi olla maksimissaan 8 vuotta pormestarina. Castro valittiin 2011 pormestariksi toiselle kaudelle yli 81,4 %:n ääniosuudella. Hänet valittiin toukokuussa 2013 vielä kolmannelle kaudelle.


title: Julián Castro

text: Castron pormestarikaudella San Antonion kaupunki on voimakkaasti panostanut kaupunkikehitykseen. Vuonna 2010 kaupunki aloitti "Decade of Downtown"-nimisen ohjelman, jolla pyrittiin kehittämään San Antonion keskustaa ja vanhoja kaupunginosia. Ohjelma sai 350 miljoonaa dollaria yksityistä rahoitusta ja sen tuella rakennettiin yli 2400 taloa vuoden 2014 loppuun mennessä. Castro jatkoi kotikaupunkinsa kehittämistä myös ministerinä. San Antonion itäinen kaupunginosa on saanut liittovaltion rahoitusta eri projektien kautta.


title: Julián Castro

text: Pormestarina Castro on ajanut myös sosiaalisia kysymyksiä ja terveysasioita. Hän on korostanut varsinkin koulutuksen merkitystä. Marraskuussa 2012 vaalien yhteydessä pitämässään puheessa hän vaati verojen korottamista San Antoniossa, jotta heikoimmassa asemassa olevien 4-vuotiaiden lasten päivähoidon laatua ja mahdollisuutta päästä päivähoitoon voitaisiin parantaa. Puhe herätti kaupungissa julkista keskustelua. Aloite hyväksyttiin ja sitä kannatti 54% äänestäjistä. Lasten terveyden edistämiseksi hänen tavoitteenaan oli perustaa kasvisruokaloita kaupungin julkisiin kouluihin.


title: Julián Castro

text: Castron ura Yhdysvaltain demokraattisessa puolueessa on ollut vahvassa nousussa vuodesta 2012 lähtien. Hän oli aiemmin vielä suhteellisen tuntematon, mutta nousi kerralla kansalliseen tietoisuuteen pidettyään syyskuussa 2012 merkittävän puheen demokraattien puoluekokouksessa Charlottessa, Pohjois-Carolinassa. Barack Obama halusi nimittää hänet kabinettinsa jäseneksi, mutta hän tahtoi vielä jatkaa San Antonion pormestarina. Keväällä 2014 hän lopulta taipui ja otti vastaan presidentin tarjoaman asuntoministerin vakanssin. Hänen nimityksensä julkaistiin toukokuussa 2014. Castro vannoi virkavalansa 28. heinäkuuta 2014.


title: Julián Castro

text: Ministerinä Castro pääsi laajentamaan osaamistaan, sillä hänen aiempi kokemuksensa oli kokonaan paikallispolitiikasta. Hän noudatti aluksi pitkälti edeltäjänsä Shaun Donovanin linjaa jatkamalla asuntomarkkinoiden kehittämistä ja pyrkimällä vähentämään kodittomien määrää mm. asuttamalla sotaveteraaneja sekä kehittämällä kaupunkien asuinalueita. Hän on jo aloittanut myös oman ohjelmansa. Ministeriössä hän on tullut tunnetuksi erityisesti toiminnan tehostajana. Castron ministerikaudella hallitus päätti alentaa kiinteistöjen vakuutusmaksuja.


title: Julián Castro

text: Castro on asuntoministerinä ajanut hyvin samantyyppistä politiikkaa kuin pormestariaikanaan. Hän pyrkii tukemaan lasten koulutusta. Heinäkuussa 2015 Yhdysvaltain asuntoministeriö käynnisti ohjelman, jolla esimerkiksi tukiasunnoissa asuville lapsille pyritään saamaan laajakaista ja tietokonelaitteistoja.


title: Julián Castro

text: Castro aikoo mahdollisesti lähteä ehdokkaaksi vuoden 2020 presidentinvaaleihin. Hän on sanonut ilmoittavansa suunnitelmistaan 12. tammikuuta 2019.


title: Julián Castro

text: Julián Castro on naimisissa opettajana työskentelevän Erica Lira Castron kanssa. Pariskunnalla on kaksi lasta: Carina (s. 2009) ja Christian (s. 2014).


title: Julián Castro

text: Castro valittiin maaliskuussa 2010 maailman talousfoorumin globaalien nuorten johtajien listalle. Myöhemmin samana vuonna Time Magazine valitsi nimesi hänet 40:n lupaavimman nousevan amerikkalaisen poliitikon listalle.


title: Deeds and Talks

text: Deeds and Talks on suomalaisen Kaamos-yhtyeen ainoaksi jäänyt albumi, jonka alkuperäisestä vinyylipainoksesta on muodostunut keräilyharvinaisuus. Albumin julkaisi turkulaisten laulajaveljesten Matti ja Teppo Ruohosen johtama M&T-tuotanto vuonna 1977.


title: Deeds and Talks

text: Levymerkki ja toisaalta progressiivisen rockin kannalta hankala julkaisuajankohta punkin noustessa lienevät osasyyllisiä siihen, että albumi ei ole saavuttanut täysin ansaitsemaansa arvostusta . Albumi sai kuitenkin ilmestymisvuotenaan suitsutusta levykriitikoilta, ja sitä kommentoitiin muun muassa "Vuoden albumina" ja "tärkeimpänä tapahtumana suomi-progessa sitten Wigwamin perustamisen" .


title: Deeds and Talks

text: Ajan saatossa myös muut kuin kriitikot ovat ymmärtäneet levyn arvon . Svart Records julkaisi siitä rajoitetut uusinta LP-painokset tammikuussa 2016. Lisäksi Rocket Records julkaisi albumista rajoitetun CD-painoksen 27. tammikuuta 2010.


title: Deeds and Talks

text: Sävellykset Ilpo Murtojärvi. Sanoitukset Jocke Sumelius.


title: Unelmatarha

text: Unelmatarha () on brittiläinen, Ragdoll Productionsin tuottama lasten televisiosarja, jota on esitetty BBC:n kanavilla keväästä 2007. Sen on luonut Andrew Davenport, joka on myös toinen "Teletappien" luojista. 1–4-vuotiaille suunnattu sarja on saanut kahdesti Bafta-palkinnon kategoriassa "Best Pre-School Live Action Series". Suomessa sarjaa on esittänyt C More Juniori ainakin vuonna 2009.


title: Elli Hiidenheimo

text: Sofia Elisabet (Elli) Hiidenheimo (o.s. Tavastähti, vuoteen 1905 Tawaststjerna; 19. tammikuuta 1883 Hämeenlinna – 19. joulukuuta 1950 Vihti) oli köyhäinhoidon apulaistarkastaja sosiaaliministeriössä, kansanedustaja ja kirjailija.


title: Elli Hiidenheimo

text: Elli Tavastähden vanhemmat olivat filosofian tohtori, valtioneuvos Werner Nikolai Tawaststjerna ja Hilma Elisabeth Pesonius. Hänen puolisonsa vuodesta 1929 oli maanviljelijä ja kansanedustaja Artturi Hiidenheimo.


title: Elli Hiidenheimo

text: Elli Tavastähti toimi sosiaalihallituksen, myöhemmin sosiaaliministeriön köyhäinhoidon apulaistarkastajana vuosina 1918–1929. Kansanedustajana hän oli vuosina 1917–1922 ja uudelleen vuosina 1924–1927 edustaen Hämeen läänin pohjoista vaalipiiriä ja kuului vuodesta 1918 Kansallisen kokoomuksen eduskuntaryhmään. Vuosina 1929–1942 Elli Hiidenheimo toimi maatilan emäntänä puolisonsa kunnallisneuvos Artturi Hiidenheimon kotitilalla Vihdin Oravalassa. Heidän muistoaan vaalii Elli ja Artturi Hiidenheimon säätiö.


title: Tatjana Nikolajevna Romanova

text: Tatjana Nikolajevna Romanova (10. kesäkuuta 1897 – 17. heinäkuuta 1918) oli Venäjän suuriruhtinatar Aleksandran ja Venäjän viimeisen tsaarin Nikolai II:n toinen tytär ja näiden lapsista toiseksi vanhin.Tatjana teloitettiin perheensä mukana heinäkuun 17. päivänä vuonna 1918 Venäjän vuoden 1917 vallankumouksen jälkeen.


title: Tatjana Nikolajevna Romanova

text: Neuvostoliiton salaisten arkistojen avauduttua tuli päivänvaloon muun muassa teloitusta johtaneen Jakov Jurovskin muistiinpanot. Niissä oli yksityiskohtaisesti selostettu Romanovien salaisen haudan paikka Jekaterinburgissa. Hauta oli hätäisesti lapioilla kaivettu matala kuoppa metsätiessä, johon auto oli uponnut.


title: Tatjana Nikolajevna Romanova

text: Hauta löydettiin vuonna 1991 ja siirrettiin katedraaliin Pietariin vuonna 1998.


title: Tatjana Nikolajevna Romanova

text: Nyt Venäjän ortodoksikirkko vaatii Tatjanan haudan avaamista, että voitaisiin varmistaa se, onko 1998 haudattu vainaja todella Tatjana.


title: Donald Boström

text: Carl Donald Boström (s. 30. toukokuuta 1954 Tukholma, Ruotsi) on ruotsalainen toimittaja, valokuvaaja ja kirjailija. Boström nousi julkisen huomion kohteeksi kuvattuaan Israelin ja Palestiinan välistä konfliktia. Hän on julkaissut myös useita keittokirjoja.


title: Donald Boström

text: Boström väitti "Aftonbladetin" artikkelissa, että israelilaiset sotilaat olisivat varastaneet ja myyneet palestiinalaisten vainajien elimiä. Myöhemmin lehti on todennut, ettei väitteelle ollut riittävästi todisteita. Artikkeli herätti runsaasti pahennusta erityisesti Palestiinassa ja Israelissa, jonne Boström oli lupautunut keskustelemaan asiasta julkisesti. Ruotsin ja Israelin välille asia aiheutti myös poliittisen kiistan.


title: Asking Alexandria

text: Asking Alexandria on brittiläinen vuonna 2008 perustettu metalcore-yhtye North Yorkshirestä. Yhtyeen perustajana voidaan pitää Ben Brucea, joka ennen vuotta 2007 soitti yhtyeessä nimeltä Asking Alexandria, joka ennen hajoamistaan ehti äänittää pari julkaisua. Bruce perusti samalla nimellä 2008 yhtyeen täysin uudella kokoonpanolla. Yhtyettä sanotaan myös trance metalin edelläkävijäksi.


title: Asking Alexandria

text: Yhtyeellä on 14 musiikkivideota kappaleista "Moving On", "Not The American Average", ”Final Episode (Let’s Change Channel)”, ”A Prophecy”, "Closure", "The Death of Me", "To the Stage", "Killing You", "Run Free", "Here I Am", "I Won't Give In", "Let It Sleep" ja "The Black". Rock Band Networkissa on julkaistu Asking Alexandrian kappaleet ”Hey There Mr. Brooks”, ”A Prophecy” ja ”Final Episode (Let’s Change The Channel)”. ”Hey There Mr. Brooks” on kirjoitettu elokuvaa "Mr. Brooks" varten. Asking Alexandria on tehnyt coverin Akonin ”Right Now (Na Na Na)” -kappaleesta levylle "Punk Goes Pop", sekä Nine Inch Nailsin kappaleesta ”Closer” levylle "Punk Goes 90's". Nykyisin yhtyeen jäsenet asuvat Amerikassa. Yhtyeen piti esiintyä Suomessa ensimmäistä kertaa vuoden 2013 Tuska Open Air -festivaalilla, mutta esiintyminen peruttiin päivää ennen tapahtumaa ja korvaavaksi bändiksi lavalle nousi suomalainen yhtye Battle Beast.


title: Asking Alexandria

text: Yhtye on esiintynyt Suomessa kolme kertaa, Helsingin Circuksessa 10. marraskuuta 2014, sekä Tampereen Pakkahuoneella 20. maaliskuuta 2017 ja Helsingin Nosturilla 21. maaliskuuta 2017.


title: Asking Alexandria

text: 22. tammikuuta 2015 pääsolisti Danny Worsnop erosi yhtyeestä ja kertoi keskittyvänsä enemmän rock-musiikin tekemiseen uuden yhtyeensä "We Are Harlot"in kanssa. Kitaristi Ben Brucen mukaan bändi jatkaa kiertuettaan ja että Saksassa pidettävässä Rock Am Ring and Rock Im Park Festivalissa tulee olemaan uusi solisti.


title: Anderson Silva

text: Anderson da Silva (s. 14. huhtikuuta 1975), joka tunnetaan myös nimellä Anderson "The Spider" Silva, on brasilialainen vapaaottelija. Hän on otellut keski- ja alemmassa raskaassasarjassa ja on ollut vuodesta 2006 lähtien Ultimate Fighting Championshipin keskisarjan mestari. Seitsemällätoista peräkkäisellä voitollaan Silvalla on kaikkien aikojen pisimmästä voittoputkesta UFC:ssa ja hänen 10 menestyksellisen mestaruuspuolustusten sarjansa on organisaation historian pisin. Arvostettu vapaaottelusivusto Sherdog sekä Yahoo Sports arvioivat Silvan vuonna 2012 maailman parhaaksi vapaaottelijaksi ja UFC:n presidentti Dana White on kutsutunut Silvaa modernin vapaaottelun historian parhaaksi ottelijaksi.


title: Anderson Silva

text: Anderson Silva syntyi 14. Huhtikuuta 1975 São Paulossa ja oli neljän lapsen perheessä keskimmäinen. Andersonilla oli hyvin vaikea lapsuus perheensä kanssa, mutta muutti nuorena asumaan Curitibaan tätinsä ja enonsa luokse, joka toimi kaupungissa poliisina. Silva eli paljon elämäänsä kotinsa ja perheensä ulkopuolella, vaikkei ikinä sekaantunutkaan jengielämään tai järjestäytyneeseen rikollisuuteen, mikä oli hänen asuinalueellaan kuitenkin hyvinkin yleistä. Näillä seuduilla hän myös kiinnostui kamppailulajeista. Hän alkoi ystävystyä lähistöllä asusteleviin lapsiin, joiden perheillä oli tarpeeksi varaa viedä heidät opettelemaan Brasilialaista jujutsua. Pian he alkoivat opettaa perusteita myös nuorelle Andersonille. Silva itse kertoo, että se ei ollut mitenkään varsinaisesti ohjattua tai virallista harjoitusta, mutta uskaltaa sanoa hänen harjoittelunsa alkaneen tästä. Andersonin oltua noin kolmentoista vuoden ikäinen hänen perheellään oli vihdoin varaa viedä hänet harjoittelemaan taekwondoa. Reilu puoli vuotta myöhemmin hänen ollessaan neljätoista hänellä oli mahdollisuus aloittaa Capoeiran harjoittelu koulussa, joka harjoitteli aina kaduilla, puistoissa ja muissa ulkotiloissa. Andersonin oli helppo päästä mukaan, koska hyväntahtoisen mestarin tarkoitus oli saada lapsia ja nuoria pois kaduilta tekemään jotain hyödyllistä, muttei vaatinut heiltä muuta vastineeksi, kuin, että hän saisi heidät oppilaikseen. Vielä viisitoista-vuotiaana Silva kuuli eräältä ystävältään, jonka kanssa tämä kävi harjoittelemassa taekwondoa, että hän tykkää käydä harjoittelemassa myös Thainyrkkeilyä, sillä sen pitäisi olla hyvä vastapaino taekwondolle. Silva kiinnostui ajatuksesta ja alkoi työskentelemään itse jotta voisi mennä myös harjoittelemaan Thainyrkkeilyä. Kuusitoista-vuotiaana Silvalla oli tarpeeksi varoja ja alkoi harjoitella thainyrkkeilyä ja länsimaista nyrkkeilyä toisella salilla. Vaikka hän hyödyntääkin parhaiten Thainyrkkeilyä ja on muutenkin kaikin puolin parempi pystyssä, Silva alkoi harjoitella myös vapaaottelu-uransa alussa viimein virallisesti Brasilialaista jujutsua sekä Judoa, joissa Antonio Rodrigo Nogueira myönsi hänelle mustat vyöt vuonna 2006 tämän ollessa 31-vuotias.


title: Anderson Silva

text: Silva aloitti ammattilaisvapaaottelijan uransa Brasiliassa voittamalla kaksi ottelua vuonna 1997. Kahden vuoden kilpailutauon jälkeen hän kärsi ensimmäisen tappionsa toukokuussa 2000 Luiz Azeredoa vastaan. Tämän jälkeen hän avasi vuoteen 2003 kestäneen yhdeksän ottelun voittoputken. Vuosina 2002 Silva otteli sekä kotimaansa vale tudo -otteluissa että japanilaisessa Shooto-organisaatiossa. Toisessa Shooto-ottelussaan Silva voitti organisaation keskisarjan mestarin, Hayato Sakurai. Tappio oli Sakurain uran ensimmäinen ja katkaisi 20 ottelua jatkuneen voittoputken.


title: Anderson Silva

text: Toukokuusta 2002 kesäkuuhun 2003 Silva otteli neljästi Pride -organisaatiossa Japanissa. Pridessa Silva kohtasi siihenastisen uransa nimekkäimmän vastustajan, entisen UFC:n välisarjan mestarin Carlos Newtonin, jonka tyrmäsi polvella päähän maaliskuussa 2003 Pride 25 -tapahtumassa. Saman vuoden kesäkuussa Silvan voittoputki katkesi Pride 26 -tapahtumassa, kun altavastaajan pidetty Daiju Takase pakotti hänet luovuttamaan kolmiokuristuksella.


title: Anderson Silva

text: Tappion jälkeen Silva voitti kolme seuraavaa otteluaan eri promootioissa. Kesäkuussa 2004 hän voitti aiemmin mm. Chuck Liddellia vastaan menestyneen Jeremy Hornin ja saman vuoden syyskuussa Silva voitti Cage Rage-promootion välisarjan mestaruuden Lee Murraylta. Silva kärsi seuraavan tappionsa palatessaan Pride-promootioon joulukuussa 2004, Ryo Chonanin pakotettua hänet luovuttamaan kiertävällä polvilukolla Shockwave 2004 -tapahtumassa. Vuonna 2005 Silva otteli vain kahdesti, puolustaen molemmilla kerroilla menestyksekkäästi Cage Rage -mestaruuttaan.


title: Anderson Silva

text: Tammikuussa 2006 Silva osallistui Rumble on the Rock -promootion 80 kiloisten turnaukseen. Ennakkosuosikkina pidetty Silva hävisi ensimmäisessä turnausottelussaan Yushin Okamille. Selällään ollut Silva potkaisi Okamia kasvoihin, kun tämän polvet olivat maassa, mikä tulkittiin sääntörikkomukseksi. Ottelun jälkeen Silva kertoi, ettei ollut tietoinen että kyseinen potku oli sääntörikkomus. Lisäksi hän syytti Okamia pelkuruudesta, koska tämä oli kieltäytynyt mahdollisuudesta jatkaa ottelua ja valinnut hylkäysvoiton..


title: Anderson Silva

text: Hävittyään Okamille Silva puolusti vielä kerran Cage Rage:n keskisarjan mestaruutta. Huhtikuussa 2006 UFC julkisti solmineensa sopimuksen Silvan kanssa. Hänen ensiesiintymisensä promootiossa tapahtui Ultimate Fight Night 5 -tapahtumassa sitkeänä pystyottelijana tunnettua, 5 ottelun voittoputkessa ollutta Chris "The Crippler" Lebeniä vastaan. Silva voitti ottelun teknisellä tyrmäyksellä 49 sekunnissa.


title: Anderson Silva

text: Vakuuttavan suorituksen ja yleisöpalautteen vuoksi Silvan siirtyi suoraan haastamaan Rich Franklinin UFC:n keskisarjan mestaruudesta lokakuussa 2006 UFC 64 -tapahtumassa. Silva voitti mestaruuden ylivoimaisella suorituksella alle 3 minuutissa, muay thai-tyylisen polvipotkun murrettua Franklinin nenän. Silvan ensimmäiseksi mestaruuspuolustukseksi suunniteltua ottelua Travis Lutterin kanssa UFC 67 -tapahtumassa helmikuussa 2007 pidettiin yleisesti pettymyksenä, sillä ottelua ei voitu käydä mestaruusvyöstä Lutterin tultua punnitukseen ylipainoisena. Silva voitti ottelun luovutuksella toisessa erässä. Vuonna 2007 hän puolusti mestaruuttaan vielä kahdesti, voittaen Nate Marquardtin UFC 73:ssa ja Rich Franklinin uusintaottelussa UFC 77:ssä.


title: Anderson Silva

text: Maaliskuussa 2008 Silva kohtasi hallitsevan Pride:n keskisarjan mestarin Dan Hendersonin UFC 82 -tapahtumassa. Ottelulla oli erityistä painoarvoa, sillä se UFC:n omistajayhtiö Zuffa oli hiljattain ostanut Priden ja ottelun oli määrä yhdistää promootioiden keskisarjan mestaruudet. Kahdesti olympialaisissa painiin osallistuneen Hendersonin odotettiin hallitsevan ottelun mattokamppailuosuuksia mutta Silva voitti kuristuksella toisessa erässä. Heinäkuussa 2008 Silva puolusti mestaruuttaan menestyksekkäästi James Irviniä vastaan UFC Fight Night 14 -tapahtumassa.


title: Anderson Silva

text: Voitettuaan Irvinin Silvan ura siirtyi erikoiseen laskusuhdanteeseen suoritusten, joskaan ei lopputulosten kannalta. Hän voitti mestaruuspuolustuksen Patrick Côtéta vastaan UFC 90 -tapahtumassa lokakuussa 2008, Côtén loukattua jalkansa ottelun kolmannessa erässä. Ottelun jälkeen media ja UFC:n presidentti Dana White kritisoivat Silvaa aiempaa huomattavasti passiivisemmasta ottelutyylistä. Silva puolustautui toteamalla, että oli pyrkinyt houkuttelemaan Côtén tekemään virheitä myöhemmissä erissä. UFC 97 -tapahtumassa , toukokuussa 2009, Thales Leiteksestä tuli ensimmäinen ottelija, joka selvisi UFC-häkissä täydet viisi erää Silvan kanssa. Mestari voitti ottelun tuomariäänin, mutta sai jälleen kritiikkiä passiivisesta ottelutyylistä ja yrityksistään provosoida Leites hyökkäämään.


title: Anderson Silva

text: Elokuussa 2009 Silva siirtyi kevyeen raskaaseen sarjaan kohdatakseen Forrest Griffinin UFC 101 -tapahtumassa. Silva hallitsi ensimmäisessä erässä tekniseen tyrmäykseen päättynnyttä ottelua täysin, lyöden Griffinin kolmasti maahan ja pitäen käsiään pitkiä aikoja alhaalla, väistellen pystyottelijana tunnetun Griffinin iskut pelkästään pään liikkeillä. Ottelun jälkeen Griffin poistui häkistä juosten ennen virallista voittajan julistamista.


title: Anderson Silva

text: Silvan oli seuraavaksi määrä palata keskisarjaan puolustamaan mestaruuttaan Vitor Belfortia vastaan. Alustavasti ensin UFC 108 ja sitten UFC 109 tapahtumaan suunniteltu ottelu peruuntui, koska Silva ei toipunut leikkauksesta odotetussa aikataulussa. Kohtaaminen sovittiin uudelleen UFC 112:een, mutta tällä kertaa Belfort loukaantui ennen ottelua. Hänen tilalleen Silvaa vastaan asettui Demian Maia. Huhtikuussa 2010 käyty ottelu sai kautta linjan negatiiviset arviot. Silva hallitsi kahta ensimmäistä erää nopeilla, yksittäisille iskuilla, antamatta Maialle mahdollisuuksia vastahyökkäyksiin. Kolmessa viimeisessä erässä Silva tyytyi kiertämään vastustajaansa ja pilkkaamaan tätä suullisesti sekä mm. riiputtamalla käsiään alhaalla ja ottamalla tanssiaskelia, paeten joka kerran kun Maia hyökkäsi. Silva voitti ottelun tuomariäänin. Dana White, joka yleensä pukee mestaruusvyön ottelijan päälle henkilökohtaisesti, jätti tämän tekemättä omien sanojensa mukaan ensimmäistä kertaa, ja poistui häkin ääreltä 4. erän aikana. Ottelun jälkeen Silva pyysi suoritustaan anteeksi.


title: Anderson Silva

text: Elokuussa 2010 Silva kohtasi Chael Sonnenin UFC 117 -tapahtumassa. Ottelu oli Silvalle hänen UFC-uransa haasteellisin. Sonnen onnistui horjuttamaan Silvaa lyönneillä ja viemään tämän mattoon, missä hän tyypilliseen tapaansa hyökkäsi väsymättä lyönneillä Silvan guardista. Paljon kertovana tilastotietona Sonnen löi Silvaa ottelun aikana onnistuneesti 320 kertaa, kun tätä oli yhteensä lyöty kaikkien aikaisempien UFC-otteluidensa aikana vain 208 kertaa. Viidennen ja viimeisen erän puolivälissä Sonnen johti kaikkien arvostelutuomareiden pisteissä, mutta ajassa 3:25 Silvan onnistui lukita kolmiokuristus-käsivarsilukkoyhdistelmä, joka pakotti Sonnenin luovuttamaan.


title: Anderson Silva

text: Ottelun jälkeen Silva kertoi loukanneensa kylkiluunsa ennen ottelua, harjoitellessaan judon olympiavoittaja Satshi Ishiin kanssa, ja loukkaantuminen oli haitannut Sonnenin maahanvientiyritysten torjuntaa. UFC:n presidentti Dana White ilmoitti Silvan ja Sonnenin kohtaavan välittömästi uudelleen. Sonnenin näytteestä löytyi kuitenkin Kalifornian urheilukomission testeissä raja-arvot ylittävä testosteroni-epitestosteroni-suhde, joka viittasi doping-rikkeeseen. Sonnen puolustautui lääkärintodistuksella, joka määräsi hänelle testosteronipistoksia normaalin hormonitason ylläpitämiseksi. Urheilukomission tutkimuksen lopputulos oli doping-rikkeen osalta vapauttava, mutta Sonnenin katsottiin rikkoneen ilmoitusvelvollisuuttaan ja valehdelleen komissiolle. Näin ollen Silvan ja Sonnenin ottelun tulosta ei muutettu, mutta Sonnen sai väliaikaisen kilpailukiellon.


title: Anderson Silva

text: Silva kohtasi Vitor Belfortin lopulta helmikuussa 2011 UFC 126:ssa. Ottelu alkoi yli kaksi minuuttia pitkällä tunnusteluvaiheella. Lyhyen iskujen vaihdon jälkeen Silva yllätti Belfortin suoralla etupotkulla leukaan ja jatkoi lyönneillä maassa kunnes ottelu keskeytettiin ajassa 3.25. Tyrmäystappio oli Belfortin uran ensimmäinen.


title: Anderson Silva

text: UFC 134 -tapahtumassa elokuussa 2011 Silvaa vastaan asettui viimeinen hänet voittanut mies, Yushin Okami. Silva osoitti jälleen ylivoimaisuutensa, väistellen Okamin iskuja suojaus alhaalla ja voittaen vakuuttavasti teknisellä tyrmäyksellä toisessa erässä.


title: Anderson Silva

text: UFC 134:n jälkeen Silva piti pitkän ottelutauon toipuakseen Okamia vastaan otellessaan saamastaan vammasta. Ottelutauon aikana Chael Sonnen ansaitsi mahdollisuuden mestaruusotteluun voittamalla Michael Bispingin. Silvan ja Sonnen toinen kohtaaminen oli määrä otella kesäkuussa 2012 Silvan kotimaassa Brasiliassa mutta logististen ongelmien vuoksi ottelu siirtyi UFC 148 -tapahtumaan Las Vegasiin.. Ottelun alla yleensä rauhallisesti julkisuudessa käyttäytyvä Silva vastasi Sonnenin suulliseen piikittelyyn poikkeuksellisen voimakkaasti, mm. uhkaamalla katkoa tämän hampaat ja töytäisemällä Sonnenia olkapäällään punnitustilaisuudessa .


title: Anderson Silva

text: Silvan ja Sonnenin toinen kohtaaminen tapahtui 7. heinäkuuta 2012 MGM Grand hotellin areenalla Las Vegasissa. Noustuaan häkkiin Silva ryhtyi pyyhkimään kasvoilleen levitettyä vaseliinia yläruumiiseensa. Ottelijoiden kasvoille levitetty vaseliini ehkäisee haavojen aukeamista iskujen seurauksena mutta muualle ruumiiseen sen levittäminen on kiellettyä koska se tekee otteen saamisen vaikeammaksi. Ottelun tuomari Yves Lavigne huomasi Silvan toimet ja pyyhki vaseliinen pois. Sonnen onnistui välittömästi ottelun alussa kahden jalan alasviennissä ja hallitsi mattopainia koko erän, ohittaen Silvan guardin lähellä erän loppua. Haastaja ei kuitenkaan pystynyt erän aikana juurikaan vahingoittamaan Silvaa. Toisen erän alussa Sonnen pyrki jälleen alasvientiin mutta Silvan onnistui torjua yritys, joskin tuomari varoitti häntä Sonnenin housuihin tarttumisesta. Sonnenin kiertolyöntiyritys epäonnistui pahoin ja hän menetti tasapainonsa, kaatuen päin häkkiä. Silva hyödynsi tilanteen välittömästi, potkaisemalla haastajaa polvella rintaan ja jatkamalla lyönnein kunnes tuomari Lavigne keskeytti ottelun ajassa 1.55. Huolimatta ennen ottelua vaihdetuista loukkauksista, Sonnen kertoi ottelun jälkeen ihailevansa Silvaa. Silva voitti suorituksellaan 70 000 dollarin palkinnon illan parhaasta tyrmäyksestä.


title: Anderson Silva

text: Mediassa on spekuloitu 40 ikävuotta lähestyvän Silvan siirtyvän lähitulevaisuudessa eläkkeelle, mahdollisesti kohdattuaan superottelussa välisarjan mestari Georges St. Pierren tai kevyen raskaansarjan mestari Jon Jonesin. Superottelun todennäköisyyttä kasvattaa se, että Silvan voitettua Chael Sonnenin toistamiseen keskisarjassa ei juurikaan ole tälle varteenotettavia haastajia jäljellä.


title: Anderson Silva

text: Anderson Silva hallitsee suvereenisti kaikki vapaaottelun osa-alueet. Hänen erikoispiirteitään ovat ensiluokkainen pään liike, iskujen tarkkuus sekä jalkatyö, johon liittyy myös taito vaihtaa vaivattomasti kätisyyttä kesken ottelun. Mattopaini on yleisesti arvioitu hänen heikoimmaksi osa-alueekseen mutta tälläkin saralla hän on kyennyt voittamaan maailman huippuja kuten Dan Hendersonin ja Chael Sonnenin. Silva on UFC:n historian tarkin iskijä sekä useimmin vyötään puolustanut ja pitkäaikaisin mestari.


title: Anderson Silva

text: Silvalla on Minotauro Nogueiran myöntämä musta vyö brasilialaisessa jujutsussa . Silva on harjoitellut vuodesta 2006 lähtien Black House-tiimissa, johon hänen lisäkseen kuuluvat mm. Lyoto Machida, Vitor Belfort ja Nogueiran veljekset Minotaruo ja Rogério.


title: Anderson Silva

text: Silva on sanonut syksyllä 2014 että steroideja käyttävät pitäisi sulkea pois. Hän itse jäi kuitenkin kiinni anabolisista steroideista 9. tammikuuta 2015.


title: Anderson Silva

text: Anderson Silva on naimisissa Dayane Silvan kanssa. Pariskunnalla on viisi lasta.


title: Anderson Silva

text: Silva on vuonna 2011 julkaistun dokumenttielokuvan "Like Water" päähenkilö. Elokuva kertoo hänen valmistautumisestaan otteluun Chael Sonnenin kanssa UFC 117:ssä.


title: Anderson Silva

text: Ennen urheilu-uraansa Silva työskenteli McDonald'sissa.


title: Aiolos (Euripides)

text: Aiolos () on Euripideen kirjoittama antiikin kreikkalainen tragedia, jonka hän laati ilmeisesti hieman 420-luvun puolivälin jälkeen eaa. Vaikka näytelmä onkin kadonnut, sen juoni on joltisellakin varmuudella rekonstruoitavissa fragmenttien ja varsinkin muutaman toisistaan riippumattoman juonenpaljastuksen (, "hypothesis") perusteella. "Aiolos"-tragedian lähtökohta on "Odysseian" 10. laulun Aiolos-jaksossa, jonka perheidylli varsin taitavasti käännetään makaaberiksi perhehelvetiksi. Näytelmän kipeänä aiheena on insesti, josta sukeutuu kysymys moraalirelativismista.


title: Aiolos (Euripides)

text: "Aiolos"-tragedian mytologinen kiinnostavuus on myös siinä, että siinä alkuaan erilliset genealoginen Aiolos Hellenin poika ja mytologinen tuulten isännöitsijä ensimmäistä kertaa sekoittuvat.


title: Aiolos (Euripides)

text: Euripides laati "Aiolos"-näytelmänsä ilmeisesti vuonna 425 eaa. Tämä on pääteltävissä siitä, että Aristofanes viittaa "Aiolokseen" kahdessa 420-luvun lopun komediassaan — nimittäin "Pilvet" (ensiesitys 423 eaa.) ja "Rauha" (ensiesitys 421 eaa.) — mikä osoittanee Euripideen näytelmän tuolloisen ajankohtaisuuden. "Pilvet"-komedian ensiesitysvuosi on samalla "Aiolos"-näytelmän "terminus ante quem". Aristofanes laati myös "Aiolosta" parodioivan komedian "Aiolosikon", joka Aristofanes-skoliastin mukaan esitettiin ennen "Pilvet"-komediaa. 425 tai 424 on siis varsin hyvä arvaus.


title: Aiolos (Euripides)

text: "Aiolos"-tragediasta on säilynyt noin 25 fragmenttia sekä osittaisia juonenpaljastuksia. Lisäksi vallitsee varsin suuri yksimielisyys siitä, että Ovidiuksen "Heroides"-kokoelman 11. kirje (”Kanaken kirje”) perustuu suoraan Euripideen tragedian luentaan, vaikka siinä onkin mukana Ovidiuksen omaa kehittelyä. Pelkästään fragmenttien perusteella juonen rekonstruointi olisi toivotonta puuhaa. Onneksi juonenpaljastukset Ovidiuksen taustaluennan ohella antavat varsin selkeän kehikon, johon fragmentitkin voidaan sijoittaa.


title: Aiolos (Euripides)

text: Juonenpaljastukset perustuvat ainakin kahteen traditioon. Vuosisatoja on ollut käytettävissä Sostratos Nyssalaisen etruskihistoriassaan "Tyrrhenica" antama osittainen yhteenveto, joka on säilynyt sekä Plutarkhoksen "Moralia"-kokoelman että Stobaioksen antologian välittämänä. Vuonna 1962 julkaistu, 2. vuosisadan loppupuolelle eaa ajoitettu papyrus sisältää Sostratoksesta riippumattoman yhteenvedon, joka tuo joitakin lisäpiirteitä entiseen kokonaisuuteen.


title: Aiolos (Euripides)

text: Homeroksen "Odysseian" 10. laulun alussa kerrotaan — kertojana on Odysseus itse — miten Odysseus miehistöineen rantautui Aiolian saarelle, jossa tuulten isännöitsijä Aiolos asui vaimonsa ja 12 naimaikäisen lapsensa kanssa. Poikia ja tyttäriä oli kumpiakin kuusi, ja he olivat kaikki keskenään naimisissa. Aioloksen insestinen ydinperhe esitetään hyvin seesteisessä ja onnellisessa valossa. Vain Aiolos mainitaan nimeltä. Euripideen ilmeisenä tarkoituksena on tunkeutua tämän homeerisen perheidyllin sisään ja kertoa vaihtoehtoinen kuvitteellinen historia jonkinlaisessa dekonstruktionistisessa hengessä: "Odysseiassahan" nämä insestiset aviosuhteet esitetään normaaleina siinä mielessä, että niitä ei mitenkään kommentoida tekstissä. Toisaalta tällä tiedolla ei ole mitään ilmeistä tehtävää juonen kannalta.


title: Aiolos (Euripides)

text: Homeroksen tapaan Euripides esittää Aioloksen tavallisena kuolevaisena, joka oli saanut jumalilta tuulten isännöintitehtävän (). Homeroksesta poiketen Euripides täsmentää Aioloksen asemaa: Tämä oli asettunut Etrurian () rannikon saaren hallitsijaksi. Aioloksen muuten nimettömäksi jäävästä lapsikatraasta nostetaan esiin nuorin poika Makareus, joka ihastuu yhteen sisaristaan, Kanakeen, viettelee tämän ja saattaa raskaaksi. Isältään Aiolokselta salaa Kanake sitten synnyttää pojan ja pysyy poissa näkyvistä teeskennellen olevansa sairas. Makareus puolestaan suostuttelee Aioloksen määräämään, että kaikkien lasten on mentävä keskenään naimisiin. Tähän suostutteluprosessiin ilmeisesti kuuluu arvorelativismia huokuva lausahdus ”Mitä häpeällistä siinä on, jollei se niin tekevistä sellaiselta tunnu?”, joka tuntuisi sopivan nimenomaan Makareuksen suuhun. Parinvalinnan Aiolos määrää tapahtuvaksi arpomalla. Makareuksen suunnitelma kuitenkin epäonnistuu, kun arvonnassa Kanaken puolisoksi osuukin eräs toinen veljeksistä. Tässä yhteydessä Kanaken tila paljastuu Aiolokselle, joka lähettää tyttärelleen miekan. Pitäen itseään syyllisenä kaikkeen tapahtuneeseen Kanake syöksyy miekkaan tietämättä, että Makareus on jo saanut isänsä lepytetyksi ja on jo juoksemassa Kanaken huoneeseen suotuisasta käänteestä kertoakseen. Makareus löytää Kanaken verta vuotavana ja tappaa itsensä.


title: Aiolos (Euripides)

text: Näytelmä alkaa kertojan toteamuksella: ”Todella kauheita ja vaikeita ymmärtää ovat jumalan tahtomukset!” Tämä tuntuu osoittavan, että Euripides ei vierittänyt tapahtuneita kauheuksia niinkään ihmisten vastuulle vaan piti niitä jumalan aivoituksina. Aioloksen perheen kokemaa onnettomuutta on tosiaankin vaikea käsittää sitä "Odysseian" toteamusta vasten, että Aiolos oli ”jumalten ystävä”. Asia tulee ymmärrettäväksi, jos kyseinen jumala on Eros, kuten Ovidius "Kanaken kirjeessä" esittää.


title: Aiolos (Euripides)

text: Ilmeisestikin Euripides "Aiolos"-näytelmällään teki vaikutuksen nuorempaan aikalaiseensa Aristofaneeseen, joka viittaa tähän tragediaan tai siteeraa sitä neljässä säilyneessä komediassaan. Lisäksi "Aiolos" inspiroi Aristofaneen laatimaan komedian "Aiolosikon" ('Kokki Sikon Aioloksena'). Näytelmän ensiesitys on kaiketi ollut jo vuonna 425 eaa.


title: Aiolos (Euripides)

text: Noin 80 vuotta "Aioloksen" ensiesityksestä Platon pohtii "Lait"-dialogissaan utopistisen valtionsa insestilainsäädäntöä ja mainitsee — ateenalaisvieraan suulla — Makareuksen yhdessä Thyesteen ja Oidipuksen kanssa esimerkkeinä insestiin langenneista: ”... tuollaiset teot ovat epäpyhiä ja jumalien vihaamia”.


title: Aiolos (Euripides)

text: Myös kreikkalaisen keskikomedian edustajat Antifanes ja Erifos kirjoittivat 300-luvulla eaa. "Aiolos"-nimisen näytelmän. Jälkimmäisestä emme tiedä muuta, mutta Antifaneen toisinnossa Makareus raiskaa Kanaken vahvassa humalatilassa.


title: Aiolos (Euripides)

text: Euripideen "Aiolos" löi itsensä läpi myös roomalaisella puolella. Kaikkein tärkein dokumentti on Ovidiuksen runoilema Kanaken kirje Makareukselle. Ovidius kuvittelee Kanaken kaikesta tietämättömänä kirjoittamassa jäähyväiskirjettä Makareukselle ennen itsemurhaansa. Runokirje käy läpi Kanaken ja Makareuksen tarinan ja — metatasolla — osoittaa Ovidiuksen todella lukeneen Euripideen tragedian. Ensi vaikutelma kirjeestä on se, että kyseessä ei ollut viettely, raiskaamisesta puhumattakaan, vaan että Kanake itsekin oli ollut rakastunut. Kuitenkin runokirjeen romanttinen tulkinta on kyseenalaistettavissa: ”lemmensairauden” kliseiset oireet ovatkin tulkittavissa epäonnistuneen abortoinnin oireiksi.


title: Aiolos (Euripides)

text: Ovidiuksen näkökulman siirto Kanakeen jäi ilmeisesti vaikuttamaan seuraavaan sukupolveen. Kanaken kohtalosta kerrottiin niin tanssi- kuin lauluesityksin. Roomassa keisari Neron aikana vaikuttanut mutta kreikaksi kirjoittanut parodisti ja irvailija Lukillios valittaa eräälle tanssijalle osoittamassaan epigrammissa, että tämä tosin oli suorittanut muut tanssikuvaelmansa käsikirjoituksen mukaan, mutta Kanake-kuvaelma oli jäänyt torsoksi, koska tanssija poistui elävänä lavalta. Alati esiintymishaluinen keisari Nero itsekin sisällytti laajaan ohjelmistoonsa ”Kanake synnytystuskissa” -aarian.


title: Old Carthusians FC

text: Old Carthusians FC on jalkapalloseura Godalmingin kaupungista ja sen perustivat kaupungissa sijaitsevan sisäoppilaitoksen oppilaat vuonna 1876. Seuran suurin saavutus on FA Cupin voitto 1881, kun se voitti loppuottelussa Old Etoniansin maalein 3–0. Seura on voittanut myös FA Amateur Cupin 1894 ja 1897.


title: Musiikin tähtihetkiä 17

text: Musiikin tähtihetkiä 17 on suomalaisen trumpetistin Jörgen Petersenin kokoelma-albumi vuodelta 2001


title: Musiikin tähtihetkiä 17

text:
Levy 1:
Levy 2:


title: Jack Markell

text: Jack Markell (s. 26. marraskuuta 1960 Newark, Delaware) on yhdysvaltalainen demokraattipuolueen poliitikko. Hän toimi Delawaren osavaltion kuvernöörinä vuosina 2009–2017.


title: Jack Markell

text: Markell valmistui kandidaatiksi Brownin yliopistosta pääaineenaan taloustiede ja kehitystutkimus ja MBA:ksi Chicagon yliopistosta. Ennen politiikkaa hän työskenteli yksityissektorilla.


title: Jack Markell

text: Kuvernöörinä Markell on painottanut talouden kehitystä, koulutusta ja työvoiman kouluttamista.


title: Jack Markell

text: Markell asuu vaimonsa ja kahden lapsensa kanssa Wilmingtonissa.


title: Pesäpallon SM-sarja 1945

text:
Pesäpalloliitto ja TUL ryhtyivät yhteiseen kilpailutoimintaan, jota hoitamaan perustettiin erityinen elin PEVA (Pesäpalloilun yhteistoimintavaliokunta), jossa puheenjohtaja oli vuorovuosin PPL:stä ja TUL:sta.
Miesten mestaruussarjaan karsittiin alkukaudesta joukkueita siten, että lopulta 9 PPL:n ja 4 TUL:n seuraa pelasivat Suomen mestaruudesta, joka ratkaistiin nyt 22. kerran.


title: Pesäpallon SM-sarja 1945

text: Ryhmän 2 parasta suoraan SM-sarjaan, kolmas jatkokarsintaan.


title: Pesäpallon SM-sarja 1945

text: Ryhmän 3 parasta suoraan SM-sarjaan, neljäs jatkokarsintaan.


title: Pesäpallon SM-sarja 1945

text: tästä ryhmästä vain voittaja SM-sarjaan.


title: Pesäpallon SM-sarja 1945

text: TUL:n joukkueet pelasivat oman , jonka neljä parasta joukkuetta: Työväen Mailapojat, Kuusankosken Puhti, Turun Toverit ja Lappeenrannan Työväen Urheilijat saivat paikan yhteisessä SM-sarjassa. Lisäksi sarjassa viidenneksi sijoittunut Helsingin Kullervo sai yrittää paikkaa jatkokarsinnan voittajaa vastaan. Myös Tampereen Kisa-Toverit TUL:n mestaruussarjan ulkopuolisena seurana kelpuutettiin jatkokarsintaan.


title: Pesäpallon SM-sarja 1945

text: Viimeinen karsinta: Hukat, Helsinki - Helsingin Kullervo 6-1